open-index/open-wikipedia-markdown huggingface dataset:
മൗണ്ട് മെരു

**മൗണ്ട് മെരു**, ടാൻസാനിയയിൽ കിളിമഞ്ചാരോ പർവ്വതത്തിന് ഏകദേശം 70 കിലോമീറ്റർ (43 മൈൽ) പടിഞ്ഞാറായി സ്ഥിതിചെയ്യുന്നതും നിഷ്‍ക്രിയമായിക്കിടക്കുന്നതുമായ സ്ട്രാറ്റോവോൾക്കാനോ വിഭാഗത്തിൽപ്പെട്ട ഒരു അഗ്നിപർവ്വതമാണ്. സമുദ്രനിരപ്പിൽ നിന്നും 4,562.13 മീറ്റർ (14,968 അടി) ഉയരത്തിൽ സ്ഥിതിചെയ്യന്ന മൗണ്ട് മെരു, കിളിമഞ്ചാരോ പർവ്വതത്തിൽനിന്ന് തെളിഞ്ഞ ദിവസങ്ങളിൽ വ്യക്തമായി കാണാവുന്നതാണ്. ആഫ്രിക്കയിലെ അഞ്ചാമത്തെ വലിയ കൊടുമുടിയാണിത്.

## ചിത്രശാല

Mont Méru vue sur Ash Cone.JPG|Ash cone
Look at Mt. Meru Arusha Tanzania.jpg|Overlooking Arusha
Little Meru Peak 3,820 metres.jpg|Little Meru Peak (3,820m)
Volcan Mont Méru socialist peak.JPG|Socialist Peak (4,562m)
File:A stream from Mt Meru.jpg|A stream
mount_meru_topography.jpg|Topography of Mount Meru
mount_meru_sat_photo.jpg|Mount Meru and Ngurdoto Crater (image top) from space
Mt Meru from Momella gate 2006-02-12.jpeg|Mt Meru from Momella gate
Sunrise on Mt Kili from the summit of Mt Meru in 2006.jpeg |Sunrise on Mt Kili from the summit of Mt Meru


## അവലംബം

വർഗ്ഗം:ടാൻസാനിയയിലെ പർവ്വതങ്ങൾ
വർഗ്ഗം:സജീവ അഗ്നിപർവ്വതങ്ങൾ
അമിതമൽസ്യബന്ധനം

**അമിതമൽസ്യബന്ധനം** എന്നത് ഒരു തരം അമിതമായ ചൂഷണമാണ്. ഇതിൽ മൽസ്യസമ്പത്ത് അംഗീകൃതമായ അളവുകളേക്കു താഴേക്ക് കുറയുന്നു. അമിതമൽസ്യബന്ധനം കുളങ്ങൾ, നദികൾ അല്ലെങ്കിൽ സമുദ്രങ്ങൾ തുടങ്ങി ഏതു വലിപ്പത്തിലുമുള്ള ജലാശയങ്ങളിലും നടക്കാം. ഇത് വിഭവശോഷണത്തിനും കുറഞ്ഞ ജൈവപരമായ വളർച്ചാനിരക്കിനും കുറഞ്ഞ ബയോമാസിന്റെ അളവിനും കാരണമാകുന്നു. സ്ഥിരമായ മൽസ്യബന്ധനം മൽസ്യജനസംഖ്യയ്ക്ക് കൂടുതൽ നാൾ നിലനിൽക്കാൻ കഴിയാത്ത അവസ്ഥയിലേക്ക് നയിക്കുന്നു. ചില തരം അമിതമൽസ്യബന്ധനങ്ങൾ, ഉദാഹരണത്തിന്, ഷാർക്കുകളുടെ അമിതമൽസ്യബന്ധനം സമുദ്ര ആവാസവ്യവസ്ഥയെ ഒന്നാകെ താറുമാറാക്കുന്നതിലേക്കു നയിക്കുന്നു. 

പ്രകൃതിദത്തമായി വംശവർധനവിലൂടെ ജനസംഖ്യയെ പുനസ്ഥാപിക്കാൻ കഴിയുന്നതിലുമധികം മൽസ്യങ്ങളെ പിടിക്കുമ്പോളാണ് അമിതമൽസ്യബന്ധനം നടക്കുന്നത്. കഴിയുന്നതും കൂടുതൽ മൽസ്യങ്ങളെ പിടിക്കുക എന്നത് ആദായകരമായ സമ്പ്രദായമായി കാണുന്നു. എന്നാൽ അമിതമൽസ്യബന്ധനത്തിന് ഗുരുതരമായ പ്രത്യാഘാതങ്ങൾ ഉണ്ട്. ഇതിന്റെ ഫലങ്ങൾ സമുദ്രങ്ങളിലെ ജീവന്റെ സംതുലനാവസ്ഥയെ മാത്രമല്ല ബാധിക്കുന്നത്  ജീവിതോപാധിയായി മൽസ്യത്തെ ആശ്രയിച്ച് ജീവിക്കുന്ന തീരപ്രദേശങ്ങളിലെ സമൂഹങ്ങളുടെ സാമൂഹിക- സാമ്പത്തിക സുസ്ഥിതിയേയും കൂടിയാണ് ബാധിക്കുന്നത്.

## ഇതും കാണുക

* Biodiversity
* Bycatch
* Catch and release
* Environmental impact of fishing
* Factory ship
** Pacific bluefin tuna
** Shark finning
* Holocene extinction
* Jellyfish blooms
* Life history theory
* List of harvested aquatic animals by weight
* Natural environment
* Maximum sustainable yield
* Population dynamics of fisheries
* Sustainable fishing
* World Oceans Day

## അവലംബം

## ഗ്രന്ഥസൂചിക

* Allan, J David; Abell, Robin; Hogan, Zeb; Revenga, Carmen; Taylor, Brad W; Welcomme, Robin L; Winemiller, Kirk (2005) ''Overfishing of inland waters.'' BioScience, 5 December.
* Clover, Charles (2004) *End of the Line: How overfishing is changing the world and what we eat*. Ebury Press, London. ISBN 0-09-189780-7
* 
* 
* 
* 
* 
* Myers, Ransom A. and Boris Worm (2003) "Rapid Worldwide Depletion of Predatory Fish Communities," Nature*, *'423*', 280-283.
* [[Ransom A. Myers|Myers, Ransom A.]] and [[Boris Worm]] (2005) "[http://www.nature.com/nature/journal/v434/n7037/full/nature03582.html Decline of Pacific tuna populations exaggerated]," *Nature* 434:E1-E2.
* 
* Roberts, Callum (2007) [https://books.google.com/books?id=kPUdwlxmda0C&lpg=PA380&ots=A7VCFdz_jw&dq=%22Barrett%20J.H.%22%20medieval&pg=PP1#v=onepage&q&f=false *The Unnatural History of the Sea''] Island Press. ISBN 978-1-59726-102-9
* 

വർഗ്ഗം:Environmental impact of fishing
വർഗ്ഗം:Environmental controversies
ക്രോംകാസ്റ്റ്

**ക്രോംകാസ്റ്റ്** ഗൂഗിൾ സൃഷ്ടിച്ച ഒരു ഡിജിറ്റൽ മീഡിയ പ്ലേയർ ആണ് .എച്.ഡി.എം.ഐ. സംവിധാനം ഉള്ള ടി.വി യുമായി കണക്ട് ചെയ്ത്‌ ഒരു മൊബൈൽ ഫോൺ വഴിയോ പി.സി വഴിയോ എച്ച്.ഡി മികവുള്ള കണ്ടന്റ് ഷെയർ ചെയ്യാവുന്നതാണ്.രണ്ട് സാഹചര്യങ്ങളിലും, അയച്ചയാളുടെ ഉപകരണത്തിലെ "കാസ്റ്റ്" ബട്ടണിൽ പ്ലേബാക്ക് ആരംഭിക്കുന്നു.

## സവിശേഷതകളും പ്രവർത്തനവും

ഉള്ളടക്കം സ്ട്രീം ചെയ്യുന്നതിന് ക്രോം കാസ്റ്റ്  രണ്ട് രീതികൾ ഉപയോഗിക്കുന്നു: Google Cast സാങ്കേതികവിദ്യയെ പിന്തുണയ്ക്കുന്ന മൊബൈലും വെബ് അപ്ലിക്കേഷനുകളും ആദ്യം ഉപയോഗിക്കുന്നു പിന്നെ രണ്ടാമത്തേത് ഒരു പേഴ്സണൽ കമ്പ്യൂട്ടറിൽ പ്രവർത്തിക്കുന്നു  വെബ് ബ്രൗസർ ഗൂഗിൾ ക്രോം നിന്നുള്ള ഉള്ളടക്കത്തെ മിററിംഗ് ചെയ്യാനും, ഒപ്പം ചില ആൻഡ്രോയിഡ് ഉപകരണങ്ങളിൽ കാണിച്ചിരിക്കുന്ന ഉള്ളടക്കവും മിറർ ചെയുന്നു.

## ഹാർഡ്വെയറും ഡിസൈനും
### ഒന്നാം തലമുറ
ലഘുചിത്രം
ഒന്നാം തലമുറ ക്രോകാസ്റ്റ് 2.83 ഇഞ്ച് (72 മില്ലിമീറ്റർ) നീളവും, ഒപ്പം  ഒരു HDMI പ്ലഗും ഉണ്ടാകും.ഇതിൽ ARM കോർടെക്സ്- A9 പ്രൊസസ്സറിലുള്ള ചിപ്പിൽ മാൾവൽ ആംഡഡ 1500 മിനി 88DE3005 സിസ്റ്റം ഓൺ ചിപ്പ് ആണ്  ഉയോഗിക്കുന്നത്.റേഡിയോ ആശയവിനിമയം അസ്യുർവേവ് NH-387 വൈ-ഫൈ 802.11 ബി / ജി / എൻ (2.4 ജിഗാഹെർട്സ്)  കൈകാര്യം ചെയ്യുന്നു.ഈ ഡിവൈസ്സിൽ 512 എം.ബി Micron DDR3L റാമും 2 ജി.ബി ഫ്ലാഷ് സ്റ്റോറേജും ഉപയോഗിച്ചിരിക്കുന്നു.
### രണ്ടാം തലമുറ

രണ്ടാം തലമുറ ക്രോംകാസ്റ്റ് ഒരു ഡിസ്ക് രൂപത്തിലാണ്  നിർമിച്ചിരിക്കുന്നത്.ഒന്നാം തലമുറയിൽ നിന്ന് വ്യത്യസ്തമായി ഇവിടെ ഒരു എച്.ഡി.എം.ഐ കേബിൾ ഘടിപ്പിച്ചിരിക്കുന്നു.കേബിൾ ഫ്ലെക്സിബിൾ ആണ്, ടെലിവിഷനു പിന്നിൽ  മാഗ്നറ്റിക്  ആയി ഘടിപ്പിക്കാം.രണ്ടാം തലമുറ ക്രോംകേസ്റ്റിൽ ARM Cortex-A7 ഡ്യുവൽ കോർ പ്രോസസർ ഉള്ള Marvell Armada 1500 Mini Plus 88DE3006 SoC ആണ് ഉപയോഗിച്ചിരിക്കുന്നത്.ഇതിൽ Avastar 88W8887 വൈ. ഫൈ ചിപ്പ് ഉപയോഗിച്ചിരിക്കുന്നു.512 എം.ബി സാംസങ് DDR3L റാമും  256 എം.ബി ഫ്ലാഷ് സ്റ്റോറേജും ഉൾപ്പെടുത്തിയിരിക്കുന്നു.

## അവലംബം
വർഗ്ഗം:ഗൂഗിൾ
ഉവാണ്ട ഗെയിം റിസർവ്വ്

**ഉവാണ്ട ഗെയിം റിസർവ്വ്**, (ഉവാണ്ട രുക്വ ഗെയിം റിസർവ് എന്നും അറിയപ്പെടുന്നു) തെക്കുപടിഞ്ഞാറൻ ടാൻസാനിയലെ രുക്വ താഴ്വരയിൽ സ്ഥിതിചെയ്യുന്ന ഒരു പരിസ്ഥിതി കരുതൽ ശേഖരമാണ്. കറ്റാവി ദേശീയോദ്യാനത്തിൻറെ  കൂട്ടിച്ചേർക്കൽ ഭാഗമായ ഇതിൻറെ വിസ്തീർണ്ണം 4100 ചതുരശ്ര കിലോമീറ്ററാണ്. രുക്വ തടാകത്തിന്റെ പകുതിയോളം ഭാഗം ഈ ഗെയിം റിസർവ്വിൽ ഉൾപ്പെടുന്നു

## അവലംബം

വർഗ്ഗം:സംരക്ഷിത മേഖലകൾ
കിബാലി ദേശീയോദ്യാനം

**കിബാലി ദേശീയോദ്യാനം**, തെക്കേ ഉഗാണ്ടയിലെ ആർദ്ര  നിത്യഹരിത വനത്തിന്റെ സംരക്ഷിക്കുന്ന ഒരു ദേശീയോദ്യാനമാണ്. 766 ചതുരശ്ര കിലോമീറ്ററാണ് (296 ചതരുശ്ര മൈൽ) വിസ്തീർണ്ണമുള്ള ഈ പ്രദേശം. 1,100 മീറ്റർ (3,600 അടി) മുതൽ 1,600 മീറ്റർ (5,200 അടി വരെ) ഉയരത്തിലാണ് സ്ഥിതി ചെയ്യുന്നത്. പ്രധാനമായും ഈർപ്പമുള്ള നിത്യഹരിത വനമാണ് ഉൾക്കൊള്ളുന്നതെങ്കിലും വൈവിധ്യമാർന്ന ഭൂപ്രകൃതികൾ ഇവിടെയുണ്ട്. താഴ്വരകളും മലനിരകളിലെ വനങ്ങളും ഉൾക്കൊള്ളുന്ന ഏതാനും ചില ദേശീയോദ്യാനങ്ങളിലൊന്നാണിത്.1932 മുതൽ സംരക്ഷിത വനപ്രദേശമായി ഗസറ്റ് വിജ്ഞാപനം നടത്തിയ പ്രദേശത്ത് 1993 ൽ ഔദ്യോഗികമായി ദേശീയോദ്യാനം സ്ഥാപിതമായി. ഈ ദേശീയോദ്യാനം ക്യൂൻ എലിസബത്ത് ദേശീയോദ്യാനത്തിനു തുടർച്ചയായി കിടക്കുന്ന വനമേഖലയാണ്. പാർക്കുകൾ തമ്മിലുള്ള ഈ സമീപ്യത്തിൻറെ ഫലമായി 180 കിലോമീറ്റർ (110 മൈൽ) പ്രദേശത്ത് ഒരു വന്യജീവി ഇടനാഴിതന്നെ സൃഷ്ടിക്കപ്പെടുന്നു. ഇതൊരു പ്രധാന ഇക്കോ ടൂറിസം, സഫാരി ലക്ഷ്യസ്ഥാനമാണ്, ചിമ്പാൻസികളുടെ അംഗസംഖയിലും മറ്റു പന്ത്രണ്ട്  പ്രൈമേറ്റ് ഇനത്തിലുള്ള ജീവികൾക്കും ഇവിടെ പ്രസിദ്ധമാണ്. മക്കറെറെ സർവ്വകലാശാല ബയോളജിക്കൽ ഫീൽഡ് സ്റ്റേഷന്റെ സ്ഥാനവും ഇവിടെയാണ്.

## അവലംബം
കിഡെപ്പോ വാലി ദേശീയോദ്യാനം

**കിഡെപ്പോ വാലി ദേശീയോദ്യാനം**, വടക്കുകിഴക്കൻ ഉഗാണ്ടയിലെ കറമോജ മേഖലയിൽ 1,442 ചതുരശ്ര കിലോമീറ്റർ (557 ച മൈൽ) വിസ്താരമുള്ള ഒരു ദേശീയോദ്യാനമാണ്. കിഡെപ്പോ പ്രദേശം പരുക്കനും വിശാലവുമായ ശാദ്വല ഭൂമിയാണ്. ഇതിലെ പ്രധാനഭാഗം   ഉയരമുള്ള മൊറുൻഗോലെ പർവ്വതവും ഉദ്യാനത്തെ മുറിച്ചു കടന്നുപോകുന്ന കിഡെപ്പോ, നറുസ് എന്നീ നദികളുമാണ്.

## സ്ഥാനം
കിഡെപ്പോ വലി ദേശീയോദ്യാനം സ്ഥിതി ചെയ്യുന്നത്, ഉഗാണ്ടയുടെ വടക്കുകിഴക്കേ കോണിൽ കാബോങ് ജില്ലയിലാണ്. ഉപമേഖലയിലെ ഏറ്റവും വലിയ പട്ടണമായ മൊറോട്ടോയുടെ തെക്കുപടിഞ്ഞാറ്, റോഡ് മാർഗ്ഗം ഏകദേശം 220 കിലോമീറ്റർ (140 മൈൽ) ദൂരത്തിലാണ് ദേശീയോദ്യാനത്തിൻറെ സ്ഥാനം.

## അവലംബം
വന്യജീവി രോഗം

വന്യജീവികളും വളർത്തു മൃഗങ്ങളും മനുഷ്യരും വലുതും വർധിക്കുന്നതുമായ എണ്ണം സാംക്രമിക രോഗങ്ങൾ പങ്കു വെയ്ക്കുന്നു. സമൂഹത്തിന്റെ ആവർത്തിച്ചു കൊണ്ടിരിക്കുന്ന ആഗോളവൽക്കരണം, മനുഷ്യ ജനസംഖ്യയുടെ വളർച്ച, അതിനോടനുബന്ധിച്ച് ഭൂപ്രകൃതിയിലുണ്ടായ മാറ്റങ്ങൾ എന്നിവ വന്യജീവികൾ, വളർത്തുമൃഗങ്ങൾ, മനുഷ്യർ എന്നിവ തമ്മിലുള്ള സമ്പർക്കം വർധിപ്പിക്കുന്നു. ഇതിന്റെ ഫലമായി, കൂടുതൽ സാംക്രമിക രോഗങ്ങൾ ഉണ്ടാകാനുള്ള സാഹചര്യം തീർക്കുന്നു. അതോടൊപ്പം, മനുഷ്യന്റെ പ്രവൃത്തികൾ മൂലമുണ്ടാകുന്ന ഭൂപ്രകൃതിയിലുണ്ടായിരിക്കുന്ന മാറ്റങ്ങളുമായി ബന്ധപ്പെട്ട് ഉണ്ടായിരിക്കുന്ന ആവാസവ്യവസ്ഥയുടെ നാശവും മറ്റ് ഘടകങ്ങളും വ്യത്യസ്ത കാരണങ്ങളാൽ ജനസംഖ്യയിൽ ഉണ്ടാകുന്ന കുറവുകൾ മറികടക്കാൻ മുൻപ് വന്യജീവി സമൂഹങ്ങൾക്ക് ഉണ്ടായിരുന്ന കഴിവ് കുറയുന്നു. 

യൂണിവേഴ്സിറ്റി ഓഫ് വിസ്കോൻസിൽ- മാഡിസണിലെ സ്കൂൾ ഓഫ് വെറ്ററിനറിയിലുള്ള ദി വൈൽഡ് ലൈഫ് ഡാറ്റാ ഇന്റഗ്രേഷൻ നെറ്റ്‌വർക്ക് എന്നത് വാർത്തകൾ, ഫാക്റ്റ്- ഷീറ്റുകൾ, ചിത്രങ്ങൾ, ലേഖനങ്ങൾ എന്നിവ ഉൾപ്പെടെയുള്ള പൊതുവിവരങ്ങൾ നൽകുന്ന ഒരു സ്ഥാപനമാണ്. 

## ഇതും കാണുക
*Threshold host density
*Wild animal suffering

## അവലംബം
പരിസ്ഥിതി സംരക്ഷണ നിയമം

** പരിസ്ഥിതി സംരക്ഷണ നിയമം , 1986** എന്നത് ഇന്ത്യൻ പാർലമെന്റ് പാസ്സാക്കിയ നിയമമാണ്. ഭോപ്പാൽ ദുരന്തത്തോടെ ഭരണഘടനയുടെ 253-മത് ആർട്ടിക്കന്ലിനു കീഴിൽ 1986 മാർച്ചിൽ നിയമമാക്കിയതാണ്. 1986 മാർച്ചിൽ പാസ്സാവുകയും 1986 നവംബർ 19 മുതൽ പ്രാബല്യത്തിൽ വരികയും ചെയ്തു. ഇതിൽ 26 വകുപ്പുകളുണ്ട്. മനുഷ്യർക്കും ചുറ്റുപാടുകൾക്കും മറ്റു ജീവികൾക്കും ചെടികൾക്കും വസ്തുക്കൾക്കും അപകടങ്ങൾ തടയുന്നതിനും മനുഷ്യന്റെ ചുറ്റുപാടുകൾ മെച്ചപ്പെടുത്തുന്നതിനും സംരക്ഷിക്കുന്നതിനും ഐക്യരാഷ്ട്ര സഭ നടത്തിയ
മനുഷ്യ ചുറ്റുപാടുകളെ പറ്റിയുള്ള സമ്മേളനത്തിലെ തീരുമാനങ്ങൾ നടപ്പിലാക്കുന്നതിനു വേണ്ടിയാണ് ഈ നിയമ നിർമ്മാണം നടന്നത്. വായു- ജല നിയമങ്ങളും മറ്റു പല നിയമങ്ങളുടേയും നടത്തിപ്പിനായുള്ള കേന്ദ്ര- സംസ്ഥാന സർക്കാരുകളുടെ വിവിധ വകുപ്പുകളേയും സ്ഥാപനങ്ങളേയും ഏകോപിപ്പിക്കാൻ ഉള്ള നിയമമാണിത്​.
 
## നിയന്ത്രിത മേഖലകൾ
ഈ നിയമം അനുസരിച്ച് നിയന്ത്രണം ഏർപ്പെടുത്തിയ മേഖലകൾ രാജസ്ഥാനിലെ അൾവാറിലെ അരാവലി പർവ്വതനിരകൾ, ഉത്തരാഖണ്ഡിലെ ഡൂൺ താഴ്വര, രാജസ്ഥാനിലെ തീരദേശ മേഖല, പരിസ്ഥിതി സംവേദന മേഖല മുതലായവയാണ്.

## നിർദ്ദേശിക്കപ്പെട്ടിട്ടുള്ള ഭേദഗതികൾ

നിർദ്ദേശിക്കപ്പെട്ടിട്ടുള്ള ഭേദഗതികൾ 1986ലെ നിയമത്തെ മയപ്പെടുത്തുന്നതിനും പരിസ്ഥിതിയെ ദുർബലപ്പെടുത്തുന്നതിനുമുള്ളതാണ്.  

## അവലംബം
 

## പുറത്തേക്കുള്ള കണ്ണികൾ
* Text of the Act 

വർഗ്ഗം:ഇന്ത്യയിലെ പരിസ്ഥിതി നിയമങ്ങൾ
പരിസ്ഥിതികുറ്റകൃത്യം

**പരിസ്ഥിതികുറ്റകൃത്യം** എന്നത് പരിസ്ഥിതിയെ നേരിട്ട് ഹനിക്കുന്ന ഒരു നിയമവിരുദ്ധമായ ഒരു പ്രവൃത്തിയാണ്. G8, Interpol, European Union, United Nations Environment Programme, United Nations Interregional Crime, Justice Research Institute എന്നീ അന്താരാഷ്ട്ര സംഘടനകൾ താഴെപ്പറയുന്നവയെ പരിസ്ഥിതി കുറ്റകൃത്യങ്ങളായി അംഗീകരിച്ചിട്ടുണ്ട്:  

*Convention on International Trade in Endangered Species of Fauna and Flora (CITES) ലംഘനമായ വംശനാശനാശ ഭീഷണി നേരിടുന്ന സ്പീഷീസുകളുടെ  നിയമവിരുദ്ധമായ വന്യജീവീവ്യാപാരം
*1987 ലെ  Montreal Protocol on Substances that Deplete the Ozone Layer നു വിരുദ്ധമായി ഓസോൺ പാളികൾക്ക് വിള്ളൽ വരുത്തുന്ന വസ്തുക്കളുടെ കള്ളക്കടത്ത് (OSD); 
*1989ലെ  Basel Convention on the Control of Transboundary Movement of Hazardous Wastes and Other Wastes and their Disposal നു വിരുദ്ധമായി വിഷമയമായ മാലിന്യങ്ങളുടെ വലിച്ചെറിയലും നിയമവിരുദ്ധമായ വ്യാപാരവും
*മൽസ്യബന്ധനം നിയന്ത്രിക്കുന്ന വ്യത്യസ്ത പ്രദേശിക സംഘടനകൾ നിർബന്ധമാക്കിയ നിയന്ത്രണങ്ങൾ ലംഘിച്ചുകൊണ്ടുള്ള നിയമവിരുദ്ധവും റിപ്പോർട്ട് ചെയ്യപ്പെടാത്തതും നിയന്ത്രണാതീതവുമായ മൽസ്യബന്ധനം
*ദേശീയ നിയമങ്ങൾക്ക് ഭംഗം വരുത്തുന്ന നിയമവിരുദ്ധമായ മരംവെട്ടലും അതുമായി ബന്ധപ്പെട്ടുള്ള മോഷ്ടിക്കപ്പെട്ട തടികളുടെ വിൽപ്പനയും  

## ഇതും കാണുക

*:Category:Environmental crime
*Ecocide
*Ecotax
*Environment Agency
*Environmental Crime Prevention Program
*Environmental Investigation Agency
*Environmental issue
*Environmental killings
*Environmental law
*Illegal logging
*List of environmental lawsuits
*Reducing Emissions from Deforestation and Forest Degradation
*Scottish Environment Protection Agency
*Wildlife Enforcement Monitoring System
*Wildlife smuggling

## അവലംബം

## കൂടുതൽ വായനയ്ക്ക്
*
*
ജനിതകവൈവിധ്യം

**ജനിതകവൈവിധ്യം** (ഇംഗ്ലീഷ്:**Genetic diversity** *ജെനറ്റിൿ ഡൈവേഴ്സിറ്റി*) എന്നത് ഒരു സ്പീഷീസിന്റെ ജനിതകപരമായ ക്രമീകരണത്തിലെ ആകെ ജനിതകസ്വഭാവസവിശേഷതകളാണ്. ജനിതകസ്വഭാവസവിശേഷതകൾക്ക് വ്യതിചലിക്കാനായുള്ള പ്രവണതയെക്കുറിച്ച് വിവരിക്കുന്ന ജനറ്റിക്ക് വേരിയബിലിറ്റിയിൽ നിന്ന് ഇത് വ്യത്യസ്തപ്പെട്ടിരിക്കുന്നു. 

മാറിക്കൊണ്ടിരിക്കുന്ന പരിസ്ഥിതിക്കനുസരിച്ച് ജനസമൂഹത്തിനു പിടിച്ചു നിൽക്കാനുള്ള വഴിയായി ജനിതകവൈവിധ്യം നിലകൊള്ളുന്നു. കൂടുതൽ വ്യതിയാനങ്ങൾക്കൊപ്പം, ഒരു ജനസമൂഹത്തിലെ ഏതാനും വ്യക്തികൾ പരിസ്ഥിതിക്കനുയോജ്യമായ വ്യതിയാനങ്ങളുള്ള അല്ലിലുകൾ ലഭിക്കും  എന്നതിനാണ് കൂടുതൽ സാധ്യത. ആ അല്ലിലുകൾ വഹിക്കുന്ന പുതുതലമുറയെ ആ അംഗങ്ങൾ ഉൽപ്പാദിപ്പിക്കാനാണ് കൂടുതൽ സാധ്യത. ഈ വ്യക്തികളുടെ വിജയം മൂലം കൂടുതൽ തലമുറകളിലേക്ക് ഈ ജനസമൂഹം തുടരും.   

## ഇതും കാണുക

*Center of diversity
*Genetic variability
*Genetic variation
*Human genetic variation
*Human Variome Project
*International HapMap Project

## അവലംബം

വർഗ്ഗം:Biodiversity
വർഗ്ഗം:Population genetics
സമുദ്രഅമ്ലവത്ക്കരണം

**സമുദ്രഅമ്ലവത്ക്കരണം**  (ഇംഗ്ലീഷ്: **Ocean acidification** *ഓഷ്യൻ അസിഡിഫിക്കേഷൻ*)എന്നത് അന്തരീക്ഷത്തിൽ നിന്നുമുള്ള കാർബൺ ഡയോക്സൈഡിന്റെ ആഗിരണം കാരണം ഭൂമിയിലെ സമുദ്രങ്ങളുടെ പി. എച്ചിനുണ്ടാകുന്ന തുടർച്ചയായ കുറവാണ്. സമുദ്രജലം നേരിയതോതിൽ ക്ഷാരസ്വഭാവം കാണിക്കുന്നു. അമ്ലസ്വഭാവത്തിലേക്കുള്ള മാറ്റത്തിനേക്കാൾ ചർച്ചാവിഷയമാകുന്നത് നിർവ്വീര്യ പി. എച്ചിലേക്ക് മാറുന്ന അവസ്ഥയാണ്.   ഈ പ്രവർത്തനം മൂലം സമുദ്രത്തിന്റെ ക്ഷാരത വർധിക്കുന്നില്ല. അല്ലെങ്കിൽ ദീർഘകാലയളവിൽ കാർബണേറ്റിന്റെ വിഘടനം മൂലം ക്ഷാരതവർധിക്കാം. മനുഷ്യന്റെ പ്രവർത്തികൾ മൂലം അന്തരീക്ഷത്തിലേക്ക് പുറന്തള്ളുന്ന നിർണ്ണയിക്കപ്പെട്ട 30-40% വരെ കാർബൺ ഡയോക്സൈഡ് സമുദ്രങ്ങൾ, നദികൾ, കുളങ്ങൾ എന്നിവയിൽ ലയിച്ചു ചേരുന്നു.

## ചിത്രശാല

## ഇതും കാണുക

* ആൽഗാകൾച്ചർ
* ബയോളജിക്കൽ പമ്പ്
* സയനോബാക്ടീരിയ
* സമുദ്രഅമ്ലവത്ക്കരണം
* ഫൈറ്റോപ്ലാങ്ക്ടൻ

## അവലംബം

*
*. Report website.
*, RS Policy document 10/09. Report website.
*
*
*. Report website.

## കൂടുതൽ വായനയ്ക്ക്
*Antarctic Climate and Ecosystems Cooperative Research Centre (ACE CRC) (2008). Position analysis: CO<sub>2</sub> emissions and climate change: Ocean impacts and adaptation issues.  . Hobart, Tasmania.
*
*, (Article preview only).
*
*
*
*
*
*
*
*Kleypas, J. A., R. A. Feely, V. J. Fabry, C. Langdon, C. L. Sabine, and L. L. Robbins. (2006). Impacts of Ocean Acidification on Coral Reefs and Other Marine Calcifiers: A Guide for Further Research , report of a workshop held 18–20 April 2005, St. Petersburg, FL, sponsored by National Science Foundation, NOAA and the U.S. Geological Survey, 88pp.
*
*
*Riebesell, U., V. J. Fabry, L. Hansson and J.-P. Gattuso (Eds.). (2010). Guide to best practices for ocean acidification research and data reporting, 260 p.&nbsp;Luxembourg: Publications Office of the European Union.
*
*
ചാരച്ചിലപ്പൻ

മൈനയുടെ വലിപ്പമുള്ള പൂത്താങ്കിരിവർഗ്ഗക്കാരനായ ഒരിനം പക്ഷിയാണ് **ചാരച്ചിലപ്പൻ **(Turdoides malcolmi). ഇന്ത്യയിലും പശ്ചിമ നേപ്പാളിലുമായി കണ്ടുവരുന്ന ഈ പക്ഷി കേരളത്തിൽ അപൂർവ്വമാണ്. വരണ്ട കാലാവസ്ഥയിലുള്ള കുറ്റിക്കാടുകളും കാടുകളിലെ തുറസായപ്രദേശങ്ങളും പുൽമേടുകളും ആണ് പ്രധാന ആവാസവ്യവസ്ഥകൾ. ഇന്ത്യൻ ഉപഭൂഖണ്ഡത്തിൽ കണ്ടുവരുന്ന ചിലപ്പൻ പക്ഷികളിൽ ഏറ്റവും വലിയ ഇനങ്ങളാണിവ 

## അവലംബങ്ങൾ

## മറ്റു സോഴ്സുകൾ
* Gupta, R. C. Midha, M. (1997) Breeding Biology of Large Grey Babbler, *Turdoides malcolmi*. Geobios (Jodhpur, India) 24(4):214-218.
* Gupta,RC; Midha, Meenu (1995) Drinking and bathing behaviour of Large Grey Babbler *Turdoides malcolmi* (Sykes). Zoos' Print Journal 10(5):23.
* Gupta,RC; Midha, Meenu (1994) Observations on the behaviour of Large Grey Babbler, *Turdoides malcolmi* (Sykes). Cheetal 33(2):42-51.

## പുറത്തേക്കുള്ള കണ്ണികൾ
* Photos and videos
വർഗ്ഗം:ഇന്ത്യയിലെ പക്ഷികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
മൊകാല ദേശീയോദ്യാനം

**മൊകാല ദേശീയോദ്യാനം**,  2007 ജൂൺ 19-ന് ദക്ഷിണാഫ്രിക്കയിലെ വടക്കൻ മുനമ്പിൽ കിംബർലിയുടെ തെക്ക്-പടിഞ്ഞാറ് പ്ലൂയിസ്‍ബർഗ്ഗ് പ്രദേശത്ത് സ്ഥാപിതമായ ഒരു ദേശീയോദ്യാനമാണ്. പാർക്കിൻറ വലിപ്പം 26,485 ഹെക്ടർ ആണ്. മൊകാല എന്നത് ക്യാമൽ തോൺ, ജിറാഫ് തോൺ   (*Vachellia erioloba)* എന്നിങ്ങനെ അറിയപ്പെടുന്ന അതീവ പ്രൗഢിയുള്ള ആഫ്രിക്കൻ മരത്തിൻറെ സെറ്റ്സ്വാന ഭാഷയിലുള്ള പേരാണ്. വരണ്ട പടിഞ്ഞാറൻ ഉൾനാടുകളിൽ വളരെ സാധാരണമായ ഒരു വൃക്ഷമാണിത്. ഇവിടേയ്ക്ക് എത്തിച്ചേരാൻ സാധിക്കുന്ന 70 കിലോമീറ്റർ ദുരമുള്ള റോഡുകൾ നിലവിലുണ്ട്.

## അവലംബം

വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
ഹാർദിക് പാണ്ട്യ

ഇന്ത്യൻ ഇന്റർനാഷണൽ ക്രിക്കറ്റിലെ ഓൾറൗണ്ടർ ആയ ഹാർദിക് ഹിമാൻഷു പാണ്ട്യ 1993 ഒക്ടോബർ 11 ന്  ഗുജറാത്തിലെ സൂററ്റിൽ ജനിച്ചു .ഇന്ത്യൻ പ്രീമിയർ ലീഗിൽ മുംബൈ ഇന്ത്യൻസിനുവേണ്ടി കളിക്കളത്തിലിറങ്ങുന്ന ഹാർദിക് പാണ്ട്യ ഒരു റൈറ്റ് ഹാൻഡഡ്‌ ബാറ്റ്‌സ്മാനും റൈറ്റ് ആം മീഡിയം ഫാസ്റ്റ് ബൗളറും കൂടെയാണ്.
  
## ആദ്യ വർഷങ്ങൾ
തന്റെ മകന് ക്രിക്കറ്റിനോടുള്ള പ്രണയം തിരിച്ചറിഞ്ഞു സൂററ്റിലെ തന്റെ ചെറിയ കാർ ഫിനാൻസ് ബിസിനസ്സ് വഡോദരയിലേക്ക് മാറ്റുകയായിരുന്നു അദ്ദേഹത്തിന്റെ പിതാവ് ഹിമാൻഷു പാണ്ട്യ .അന്ന് ഹാർദിക് പാണ്ട്യക് 5 വയസ്സ് മാത്രമായിരുന്നു പ്രായം. വഡോദരയിലെ മെച്ചപ്പെട്ട ക്രിക്കറ്റ്‌ സംവിധാനങ്ങളും സൗകര്യങ്ങളും ഹാർദിക് പാണ്ട്യയെ നല്ല ഒരു ക്രിക്കറ്റ്‌ർ ആക്കിത്തന്നെ വളർത്തിയെടുത്തു.സഹോദരൻ **കൃണാൽ പാണ്ട്യ**യും അദ്ദേഹത്തിനോടൊപ്പം വഡോദരയിലെ കിരൺ മോർസ് ക്രിക്കറ്റ്‌ അക്കാദമിയിൽ ചേർന്നിരുന്നു.

## സ്വഭാവരീതി
താൻ സംസ്ഥാന ഗ്രൂപ്പ്‌ ടീമിൽ നിന്നും തന്റെ സ്വഭാവപരമായ പ്രശ്നങ്ങളാൽ പുറന്തള്ളപ്പെട്ടിട്ടുണ്ടായിരുന്നു എന്ന് **ഇന്ത്യൻ എക്സ്പ്രസ്സ്‌ **ന് കൊടുത്ത അഭിമുഖത്തിൽ വ്യക്തമാക്കിയിരുന്നു അതോടൊപ്പം തന്നെ താൻ തന്റെ മനോവികാരങ്ങൾ മൂടിവെക്കാൻ ഇഷ്ട്ടപ്പെടുന്ന ഒരാളല്ല എന്നും ഹാർദിക് കൂട്ടിച്ചേർത്തു.

## ഡൊമസ്റ്റിക് കരിയർ
2013 വരെ ബറോഡ ക്രിക്കറ്റ്‌ ടീമിൽ തന്റെ സാന്നിധ്യം അറിയിച്ച  പാണ്ട്യ 2013-2014 ലെ **സൈദ് മുസ്തഖ് അലി കിരീടം **ബറോഡാക് നേടിക്കൊടുക്കുന്നതിൽ നിർണായക പങ്ക് വഹിച്ചു .2015 ലെ ഐ പി ൽ ൽ  ചെന്നൈക്കെതിരായ മത്സരത്തിൽ 8 ബോളിൽ നിന്നും 21 റൺസ് എടുത്തതിനോടൊപ്പം നാഴികക്കലുകളായി മാറിയ 3 ക്യാച്ചുകൾ എടുക്കുകയും ചെയ്തു.ആ കളിയിൽ മുംബൈ വിജയത്തിലേക്ക്‌ കുതിച്ചപ്പോൾ വിജയശില്പിയായ പാണ്ട്യ ** മാൻ ഓഫ് ദി മാച്ച് ** അവാർഡിന് ഉടമയുമായി.

## ഇന്റർനാഷണൽ കരിയർ
2016 ജനുവരി 27 ന് ട്വന്റി20 ഇന്റർനാഷണൽ ക്രിക്കറ്റ്‌ മത്സരത്തിൽ ഇന്ത്യക്ക് വേണ്ടി അരങ്ങേറ്റം കുറിച്ചു .ഓസ്‌ട്രേലിയെക്കെതിരായുള്ള ആ മത്സരത്തിൽ 2 വിക്കറ്റ്സ് നേടുകയും ചെയ്തു ആ 22 കാരൻ .ആദ്യ വിക്കറ്റ് **ക്രിസ് ലൈൻ **ആയിരുന്നു .2016 ഏഷ്യ കപ്പിൽ ബംഗ്ലാദേശിനെതിരെ 18 ബോളുകളിൽ നിന്നും 31 റൺസ് എടുത്ത്‌ ഇന്ത്യയെ ഒരു മെച്ചപ്പെട്ട ടോട്ടലിലേക് എത്തിക്കാൻ ഹാർദിക്കിന് സാധിച്ചു .2016 മാർച്ച് 23 ന് ബംഗ്ലാദേശിനെതിരായുള്ള ICC വേൾഡ് ട്വന്റി20 മത്സരത്തിൽ അവസാന ഓവറിലെ അവസാന 3 ബോളുകളിൽനിന്നും നിർണായകമായ 2 വിക്കറ്റ് സ്വന്തമാക്കി ഇന്ത്യയെ വിജയത്തിലേക്കെത്തിച്ചു .ഒരു റണിനായിരുന്നു ഇന്ത്യ ബംഗ്ലാദേശിനെ പരാജയപ്പെടുത്തിയത്.2016 നവംബറിൽ ഇംഗ്ലണ്ടിനെതിരായുള്ള ടെസ്റ്റ്‌ പരമ്പരയിൽ അംഗമായ പാണ്ട്യ ഇന്ത്യൻ ക്രിക്കറ്റ് ടീമിന്റെ മികച്ച ഓൾറൗണ്ടർ തന്നെ ആണ് എന്നതിൽ സംശയമൊന്നുംതന്നെയില്ല .

വർഗ്ഗം:ഇന്ത്യൻ ക്രിക്കറ്റ് കളിക്കാർ
സെറിറ്റോസ്

**സെറിറ്റോസ്**, (സ്പാനിഷിൽ, ചെറിയ കുന്നുകൾ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ലോസ്‍ ആഞ്ചലസ് കൌണ്ടിയിലുള്ള ഒരു സമ്പന്ന നഗരമാണ്. ഈ പ്രദേശത്തെ ഡയറി ഫാമുകളുടെ ആധിക്യത്താൽ ഈ നഗരം മുമ്പ് "ഡയറി വാലി" എന്നറിയപ്പെട്ടിരുന്നു. തെക്കുകിഴക്കൻ ലോസ് ആഞ്ചലസിലെ നിരവധി പ്രവേശനകവാട നഗരങ്ങളിലുൾപ്പെടുന്നതും ലോസ് ആഞ്ചലസ് കൌണ്ടിയുടെ നഗരപ്രാന്തത്തിലുളളതുമാണ് സെറിറ്റോസ്. 1956 ഏപ്രിൽ 24 നാണ് ഈ നഗരം സംയോജിപ്പിക്കപ്പെട്ടത്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 49,041 ആയിരുന്നു. ഓഫീസ് ഓഫ് മാനേജ്‍മെൻറ് ആൻഡ് ബജറ്റിനാൽ രൂപീകരിക്കപ്പെട്ടതുപ്രകാരം ഇത് ലോസ് ഏഞ്ചൽസ്-ലോങ് ബീച്ച്-അനഹൈം, കാലിഫോർണിയ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്.

## ചരിത്രം
സെറിറ്റോസിലെ യഥാർത്ഥ നിവാസികൾ തോൻഗ്വ (or "People of the Earth") വിഭാഗത്തിൽപ്പെട്ട  അമേരിക്കൻ ഇന്ത്യൻ വംശജരായിരുന്നു. സമീപത്തായി റോമൻ കാത്തലിക് മിഷനായ "മിഷൻ സാൻ ഗബ്രിയേൽ അർക്കാൻഗൽ" സ്ഥാപിക്കപ്പെട്ടതിനുശേഷം സ്പെയിനിൽ നിന്നുള്ള കുടിയേറ്റക്കാർ താൻഗ്വ ജനങ്ങളുടെ പേര് ഗബ്രിയേലെനോസ് എന്നാക്കി മാറ്റി. "ഗബ്രിയേലെനോസ്" തെക്കൻ കാലിഫോർണിയ ഇന്ത്യക്കാരിലെ ഒരു പ്രബല വിഭാഗവും ഈ മേഖലയിലെ വളരെ അഭിവൃദ്ധി പ്രാപിച്ച ജനങ്ങളുമായിരുന്നു.  ഗബ്രിയേലെനോസ് പ്രദേശത്തുനിന്നകലെനിന്നു മൃഗങ്ങളെ വേട്ടയാടിയും ചെടികളിൽനിന്നും ഭക്ഷണം ശേഖരിക്കുകയും ഓക്‌ വൃക്ഷത്തിന്റെ കായ്‌ പൊടിച്ച് മുഖ്യാഹാരമായി ഉപയോഗിക്കുകയും ചെയ്തിരുന്നു.

## ഭൂമിശാസ്ത്രം
ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണ്ണം 8.9 ചതുരശ്ര മൈൽ ആണ് (23 കി.മീ2). അതിൽ 8.7 ചതുരശ്ര മൈൽ (23 കി.മീ2) കരുഭൂമിയും ബാക്കി 0.1 ചതുരശ്ര മൈൽ (0.26 കിമീ2) (1.48 ശതമാനം ഭാഗം) ജലവുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സ്നൈക് വീഡിയോ ഗെയിം

സ്നൈക് തന്റെ ഇരയെ ഭക്ഷിക്കുകയും അതിനോടൊപ്പം തന്നെ അതിന്റെ വലിപ്പം കൂടുകയും ചെയ്യുന്ന ഒരു വീഡിയോ ഗെയിം ആണ് **സ്നൈക് വീഡിയോഗെയിം ** (***Snake***‌)
.
1976 ൽ **ആർക്കേഡ് ഗെയിം ബ്ലോക്കേട്‌ ** രൂപം നൽകിയ ഈ വീഡിയോ ഗെയിം അതിന്റെ തന്നെ നൂറോളം വേർഷനുകളിലേക് ഇതിനോടകം വ്യാപിച്ചുകഴിഞ്ഞിട്ടുണ്ട്.**ഐഒഎസ്** ന് മാത്രമായിത്തന്നെ മുന്നോറോളം നിലവിലുണ്ട് .1998 ൽ** നോക്കിയ മൊബൈൽ ഫോണു**കളിൽ പുറത്തിറക്കിയ ഈ ഗെയിം അധികം വൈകാതെ തന്നെ ഒരു വലിയ കാണികളെത്തന്നെ സൃഷ്ടിക്കുകയുണ്ടായി.

## എങ്ങനെ കളിക്കാം
  
കളിക്കാരൻ ഒരു നിശ്ചിത അതിരിനുള്ളിലെ കുത്ത്, ചതുരക്കട്ടകൾ അതുമല്ലെങ്കിൽ എന്തെങ്കിലും ചെറിയ ജീവികളെ  സ്നൈക്നെ ഉപയോഗിച്ച് ഭക്ഷിക്കുന്നതാണ് ഉള്ളടക്കം .ഒരു വര രൂപേണ ആവും സ്നൈക് സഞ്ചരിക്കുക .അതിന് വശങ്ങളിലേക് തിരിയാനുള്ള കഴിവുമുണ്ടാവും. ഇരകളെ ഭക്ഷിക്കുന്നതിനോടൊപ്പം പാമ്പിന്റെ വലിപ്പം കൂടുന്നത് കൂടുതൽ പോയിന്റുകൾ ലഭിക്കാൻ കാരണമാകുന്നു .എന്നാൽ അത് കളിക്കാരനിൽ സമ്മർദം ചെലുത്താനും കാരണമാകുന്നു .സ്നൈക് സഞ്ചരിക്കുന്നതിനിടയിൽ അത് അതിരിൽ തട്ടുകയോ അതിന്റെ മുൻഭാഗം അതിന്റെതന്നെ ദേഹത്ത് തട്ടുകയോ ചെയ്താൽ ഗെയിം അവസാനിക്കുന്നതാണ് .

## ചരിത്രം

1976-ൽ **ആർക്കേഡ് ഗെയിം ബ്ലോക്കേട്‌** രൂപം നൽകി **ഗ്രാമിലിൻ** വികസിപ്പിച്ചെടുത്തു പുറത്തുവിട്ടു .അതേവർഷം തന്നെ **ബിഗ്‌ഫൂട്ട് ബൊങ്കേർസ് **അതിനെ ക്ലോൺ ചെയ്തു . 
## അവലംബം

വർഗ്ഗം:മൊബൈൽ കളികൾ
വർഗ്ഗം:വിൻഡോസ് ഗെയിമുകൾ
വർഗ്ഗം:ലിനക്സ് ഗെയിമുകൾ
ദി ഗ്രേറ്റ്‌ ഫാദർ

2017−ൽ പുറത്തിറങ്ങിയ മലയാള ചലച്ചിത്രമാണ് **ദി ഗ്രേറ്റ്‌ ഫാദർ **. ഓഗസ്റ്റ്‌ സിനിമയുടെ ബാനറിൽ ഹനീഫ് അദേനി സംവിധാനം ചെയ്ത് മമ്മൂട്ടി 
മമ്മൂട്ടി കേന്ദ്രകഥാപാത്രമായി  അഭിനയിച്ചപ്പോൾ ആര്യ സ്നേഹ ശാം എന്നിവർ ലീഡിംഗ് റോളുകളിൽ തിളങ്ങിനിന്നു .2016 ഡിസംബർ 25 ക്രിസ്മസ് റിലീസിനുവേണ്ടി തയ്യാറെടുത്ത ഈ പടം 2017 മാർച്ച് 30 ന് റിലീസിനുവേണ്ടി മാറ്റിവെക്കുകയായിരുന്നു .
## കാസ്റ്റിംഗ്
മമ്മൂട്ടി (ഡേവിഡ്‌ നൈനാൻ )
ആര്യ (ആൻഡ്രൂസ് ഈപ്പൻ )
സ്നേഹ (മിഷേൽ ഡേവിഡ്‌ )
അനിഖ (സാറ ഡേവിഡ്‌ )
ശാം (സാമുവൽ )
മിയ ജോർജ് (ഡോക്ടർ സൂസൻ )
കലാഭവൻ ഷാജോൺ (സത്യൻ )
സന്തോഷ് കീഴാറ്റൂർ (ജെയിംസ്‌ )
ഐ എം വിജയൻ (ആന്റോ )
മാളവിക മോഹനൻ 
ബാലാജി ശർമ (ജോസ് )
പ്രജോദ് കലാഭവൻ (ജോണി )
അനു ജോസഫ്‌ 
  
## നിർമ്മാണം
2016 ഓഗസ്റ്റ്‌ 19 ന് തന്റെ ഫൈസ്ബുക്ക്‌ പേജിലൂടെ ചിത്രത്തിന്റെ ഫസ്റ്റ്ലുക്ക്‌ പോസ്റ്റർ ഷെയർ ചെയ്തുകൊണ്ട് മമ്മൂട്ടി തന്റെ ആരാധകർക്കിടയിൽ വലിയ ഓളം തന്നെ സൃഷ്ടിച്ചു .**ഓഗസ്റ്റ്‌ സിനിമ**യുടെ ബാനറിൽ 'പ്രിത്വിരാജ് സുകുമാരൻ ആര്യ സന്തോഷ് ശിവൻ ഷാജി നടേശൻ  എന്നിവരാണ് ദി ഗ്രേറ്റ്‌ ഫാദർ നിർമിച്ചിരിക്കുന്നത് .സൗത്ത് ഇന്ത്യൻ നായികയായ **സ്നേഹ** ചിത്രത്തിൽ പ്രധാന പെൺ കഥാപാത്രത്തെ അവതരിപ്പിക്കുന്നു .**ഗോപി സുന്ദർ ** രൂപപ്പെടുത്തിയ ഗാനങ്ങൾ ഇതിൽ എടുത്തുപറയേണ്ട ഒന്നാണ് .ബാക്ക്ഗ്രൗണ്ട് സ്കോർ ചിട്ടപ്പെടുത്തിയത് ** സുഷിൻ ശ്യാം ** ആണ് .

## പ്രദർശനം
2017 മാർച്ച് 30 ന് ചിത്രം സിനിമകേന്ദ്രങ്ങളിൽ പ്രദർശിപ്പിച്ച.

## അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
അഡ്ഡോ എലഫൻറ് ദേശീയോദ്യാനം

**അഡ്ഡോ എലഫൻറ് ദേശീയോദ്യാനം ** സൌത്ത് ആഫ്രിക്കയിലെ പോർട്ട് എലിസബത്തിന് സമീപസ്ഥമായി സ്ഥിതിചെയ്യുന്ന ഒരു വിഭിന്നമായ വന്യജീവി സംരക്ഷണ ഉദ്യാനമാണ്.  ദക്ഷിണാഫ്രിക്കയിലെ 19 ദേശീയോദ്യാനങ്ങളിലൊന്നാണിത്. ആകെയുള്ള 19 ദേശീയോദ്യാനങ്ങളിൽ ക്രൂഗർ ദേശീയോദ്യാനവും കഗലഗാഡി ട്രാൻസ്ഫോണ്ടിയർ ഉദ്യാനവും കഴിഞ്ഞാൽ വലിപ്പത്തിൽ മൂന്നാം സ്ഥാനമുള്ള ദേശീയോദ്യാനമാണിത്. 

## ചരിത്രം
ഉദ്യാനത്തിൻറെ യഥാർത്ഥ ഭാഗം 1931 ൽ സ്ഥാപിതമായി. പ്രസിദ്ധ പ്രകൃതിവാദിയും ഷഡ്പദശാസ്ത്രകാരനുമായിരുന്ന സിഡ്നി സ്കെയിഫിൻറെ  പ്രവർത്തനങ്ങളാണ്, പ്രദേശത്ത് ബാക്കിയുള്ള പതിനൊന്നു ആനകൾക്കുവേണ്ടി ഒരു വന്യമൃഗസംരക്ഷണകേന്ദ്രം  തുടങ്ങുവാനുള്ള നടപടികൾക്കു തുടക്കം കുറിച്ചത്. സമീപകാലത്ത് 600 ൽ അധികം ആനകളും സസ്തനികളുടെ ഒരു വലിയ കൂട്ടത്തിൻറേയും ആവാസ വ്യവസ്ഥയായി മാറിയതോടെ ഈ ഉദ്യാനത്തിൻറെ സ്ഥാപനം ഒരു വലിയ വിജയകരമായിരുന്നു എന്നു തെളിഞ്ഞു.

## വിപുലീകരണം
യഥാർത്ഥ ദേശീയോദ്യാനം പിൽക്കാലത്ത്, സൺഡെ നദിയുടെ അഴിമുഖം മുതൽ അലക്സാണ്ഡ്രിയയിലേയക്കു വ്യാപിച്ചുകിടക്കുന്ന വുഡി കേപ്പ് നേച്ചർ റിസർവ്വും പെൻഗ്വിനുകളുടേയും ഗാന്നെറ്റുകളുടേയും (ഒരു തരം മീൻ റാഞ്ചിപ്പക്ഷി) പ്രജനന കോളനികളായ സെൻറ് ക്രോയിക്സ് ദ്വീപും ബേർഡ് ഐലൻറും ചേർന്നുള്ള മറൈൻ റിസർവ്വും ഉൾപ്പെടുത്തി വികസിപ്പിച്ചിരുന്നു. 

ഏകദേശം 120,000 പക്ഷികളുള്ള ബേർഡ് ഐലൻറ് ഗാന്നെറ്റുകളുടെ, ലോകത്തെ ഏറ്റവും വലിയ പ്രജനന കോളനിയാണ്. അതുപോലെ തന്നെ സെൻറ് ക്രോയിക്സ് ഐലൻറു കഴിഞ്ഞാൽ, ആഫ്രിക്കൻ പെൻഗ്വിനുകളുടെ രണ്ടാമത്തെ വലിയ പ്രജനന കോളനിയുമാണിത്. ഈ സമുദ്ര ആസ്തികൾ, 1,640 ചതുരശ്ര കിലോമീറ്റർ വിസതൃതിയുള്ള അഡ്ഡോ ദേശീയ എലഫൻറ് പാർക്കിനെ വിപുലീകരിച്ച് 3,600 ചതരശ്ര കിലോമീറ്റർ വിസ്തൃതിയുള്ള ഗ്രേറ്റർ അഡ്ഡോ എലഫൻറ് ദേശീയോദ്യാനം രൂപീകരിക്കുന്നതിനുള്ള പദ്ധതികൾക്കു പ്രചോദനമായിത്തീർന്നു.

## ചിത്രശാല

പ്രമാണം:Cape Buffalo (Addo).JPG|കേപ്പ് കാട്ടുപോത്ത്
പ്രമാണം:Elephant calf (Addo).JPG|കുട്ടിയാന 
പ്രമാണം:Zebra (Addo).JPG|സീബ്രയും കുഞ്ഞുങ്ങളും
പ്രമാണം:Elephant (Addo).JPG|പുല്ല് ഭക്ഷിക്കുന്ന ആന
പ്രമാണം:Hartebeest (Addo).JPG|Red Hartebeest
പ്രമാണം:Male lion (Addo).JPG|Lion
പ്രമാണം:Warthog (Addo).JPG|Warthog mother and piglet
പ്രമാണം:Hartebeest Addo.JPG|Red Hartebeest in early morning light
പ്രമാണം:Flowers in Addo.JPG|Blue plumbago (Plumbago auriculata)
പ്രമാണം:Addo Elephant National Park-001.jpg|Elephants at the Hapoor Dam in the park


## അവലംബം
എം.കെ. പ്രസാദ്

ലഘുചിത്രം|പ്രൊ. എം.കെ. പ്രസാദ് &nbsp;സാഹിത്യ അക്കാദമി ഹാൾ, തൃശ്ശൂരിൽ ഓർണിട്ട്ജോളജിറ്റ്സ് മീറ്റിംഗിൽ സംസാരിക്കുന്നു.
**പ്രൊഫസർ എം കെ &nbsp;പ്രസാദ് **&nbsp;(ഇംഗ്ലീഷ്:Professor M K Prasad) പ്രകൃതി സംരക്ഷണത്തിന്റേയും സുസ്ഥിര വികസനത്തിന്റേയും ഇന്ത്യയിലെ അറിയപ്പെടുന്ന ഒരു പ്രഭാഷകനും, പ്രകൃതി സ്നേഹിയുമായിരുന്നു. ഒരു ബയോളജിസ്റ്റായി പഠനം പൂർത്തിയാക്കി (ബോട്ടണിയിൽ ബിരുദാനന്തര ബിരുദമായിരുന്നു) &nbsp;30 കൊല്ലത്തോളം വിദ്യാഭ്യാസരംഗത്ത് ഉയർന്ന നിലകളിൽ പ്രവർത്തിച്ചു. എറണാകുളത്തെ മഹാരാജാസ് കോളേജ് പ്രിസിപ്പിൾ, കാലികറ്റ് യൂണിവേഴ്സിറ്റി പ്രോ വൈസ് ചാൻസലർ എന്നീ പദവികൾ വഹിച്ചു. അക്കാലത്ത് അദ്ദേഹം കേരളത്തിലെ സന്നദ്ധ പ്രകൃതി സംരക്ഷണ പ്രവർത്തനത്തിന് അടിത്തറ പാകിയ കേരള ശസ്ത്രസാഹിത്യ പരിഷത്തിനൊപ്പം സേവ് സൈലന്റ് വാലി എന്ന ശ്രദ്ധേയമായ ഒരു കാമ്പെയിനിന് മുൻനിരയിൽനിന്ന് പ്രവർത്തിച്ചു. നിത്യഹരിത വനങ്ങളായിരുന്നു അവ. പാലക്കാട് ജില്ലയിലെ മുണ്ടൂരിലെ പരിഷത്തിന്റെ ഐ. ആർ. ടി. സി (  Integrated Rural technology Centre } യുടെ നിർമ്മാണത്തിന് അദ്ദേഹം ഊർജ്ജം നൽകി. വീട്ടാവശ്യങ്ങൾക്കായുള്ള പാരമ്പരാഗതമല്ലാത്ത ഊർജ്ജ നിർമ്മാണത്തിൽ പുതു വഴികൾ തേടാൻ അദ്ദേഹം പ്രയത്നിച്ചു. കൂടാതെ അദ്ദേഹം യൂണൈറ്റ് നാഷണിന്റെ മില്ലേനിയം എക്കോസിസ്റ്റം അസ്സെസ്മെന്റ് ബോർഡ -ൽ അഞ്ച് വർഷത്തിധികം വിവിധ മേഖലകളിൽ ഇടപെടുകയും, സജീവ പ്രവർത്തനങ്ങൾ നടത്തുകയും ചെയ്തു. അതിലൊന്നാണ് വൈൾഡ് വൈഡ് ഫണ്ട് ഓഫ് നേച്ച്വറിലെ പ്രവർത്തനങ്ങൾ . വയനാട്ടിൽ സ്ഥിതിചെയ്യുന്ന എം.എസ്. സ്വാമിനാഥൻ റിസർച്ച് ഫൈണ്ടേഷനിലെ പ്രോഗ്രാം അഡ്‍വൈസറി കമ്മിറ്റി ചെയർപേഴ്സണായും ജോലിചെയ്തു. കൂടാതെ ഗവർണമെന്റ് കൗൺസിലിന്റെ &nbsp;സെന്റർ ഓഫ് എൻവയൺമെന്റ് എഡ്യുക്കേഷൻ -ൽ ഒരു അംഗവുമായിരുന്നു. കേരള സംസ്ഥാന ബയോഡൈവേഴ്സിറ്റി ബോർഡിലേയും. പ്രൊ പ്രസാദ് അസംഖ്യം പുസ്തകങ്ങൾ എഴുതിയിട്ടുണ്ട്. &nbsp;അവയിൽ പരിസ്ഥിതി പ്രശ്നങ്ങളെക്കുറിച്ചുള്ളതും, സൈലന്റ് വാലി ഹൈഡ്രോ ഇലക്ട്രിക് പ്രോജക്റ്റ് -ന്റേതുമായ മലയാളത്തിലെ മോണോഗ്രാമുകളാണ് പ്രശസ്തമായവ. 2022 ജനുവരി 17 ന് അന്തരിച്ചു. അദ്ദേഹത്തിന്റെ നിലവിലെ വീട് ,62 ഗിരി നഗർ, കൊച്ചി 682020, കേരള ഇന്ത്യ -ൽ സ്ഥിതി ചെയ്യുന്നു.

## ഇതും കാണുക
* സേവ് സൈലന്റ് വാലി
* സുഗതകുമാരി

## References

## അധിക ലിങ്കുകൾ
* India Water Portal 
* Salim Ali Foundation
* CCDC Committee 2010
* Information Kerala Mission
* MS Swaminathan Research Foundation Community Agrobiodiversity Centre
* Services at Click of Mouse - Interview with Prof.  M K Prasad on egovonline.net 
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:2022-ൽ മരിച്ചവർ
വർഗ്ഗം:ജനുവരി 17-ന് മരിച്ചവർ
വർഗ്ഗം:കോവിഡ്-19 മൂലം മരിച്ചവർ
വർഗ്ഗം:2022-ൽ മരിച്ചവർ
ഉബജാര ദേശീയോദ്യാനം

**ഉബജര ദേശീയോദ്യാനം**  (പോർച്ചുഗീസ്: *Parque Nacional de Ubajara)* ബ്രസീലിലെ സിയേറ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. ബ്രസീലിൽ ആകെയുള്ള 35 ദേശീയ പാർക്കുകളിൽ ഏറ്റവും ചെറിയ ദേശീയോദ്യാനമായ ഇത് ഉബജാര ഗ്രോട്ടോ എന്നറിയപ്പെടുന്ന ഗുഹകൾക്ക് പ്രസിദ്ധമാണ്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
കാബോ ഓറഞ്ച് ദേശീയോദ്യാനം

**കാബോ ഓറഞ്ച് ദേശീയോദ്യാനം** (പോർച്ചുഗീസ്: *Parque Nacional do Cabo Orange)*, ബ്രസീലിൻറെ വടക്കു ഭാഗത്ത്, ബ്രസീൽ, ഫ്രഞ്ച് ഗയാന അതിർത്തികളുടെ ഇടയ്ക്കായി അമാപ സംസ്ഥാനത്ത് സ്ഥിതി ചെയ്യുന്ന ഒരു ദേശീയോദ്യാനമാണ്.

## സ്ഥാനം
കാബോ ഓറഞ്ച് ദേശീയോദ്യാനത്തിൻറെ ആകെ വിസ്തീർണ്ണം 657,318 ഹെക്ടർ (1,624,270 ഏക്കർ) ആണ്. കാൽക്കോയ്‍നെ, ഒയ്‍പോക്വെ മുനിസിപ്പാലിറ്റികളുടെ ഭാഗങ്ങൾക്കൂടി ഈ ദേശീയോദ്യാനത്തിൽ ഉൾപ്പെടുന്നു. ദേശീയോദ്യാനത്തിനു തെക്കു പടിഞ്ഞാറ്  2,369,400 ഹെക്ടർ (5,855,000 ഏക്കർ) വിസ്തീർണ്ണമുള്ളതും 2006 ൽ സ്ഥാപിതമായതുമായ സുസ്ഥിര പരിപാലന യൂണിറ്റായ അമാപ സ്റ്റേറ്റ് ഫോറസ്റ്റുമായി ഇതു സന്ധിക്കുന്നു.

ബ്രസീലിന്റെ തീരപ്രദേശത്ത് സ്ഥിതി ചെയ്യുന്നതിനാൽ ദേശീയോദ്യാനത്തിന് കാര്യമായ പ്രാധാന്യമുണ്ട്. അത്തരത്തിൽ പ്രാധാന്യമുള്ള ബ്രസീലിലെ ഏക മഴക്കാടാണിത്. ഇതിനർത്ഥം ഇവിടെ കാണപ്പെടുന്ന ജന്തുജാലങ്ങളുടെ ഇനങ്ങൾ ഉൾനാടൻ പ്രദേശങ്ങളിൽ നിന്ന് തികച്ചും വ്യത്യസ്തമാണെന്നുള്ളതാണ്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ബർബാങ്ക്

**ബർബാങ്ക്**, അമേരിക്കൻ ഐക്യനാടുകളിലെ  തെക്കൻ കാലിഫോർണിയയിൽ ലോസ് ഏഞ്ചലസ് കൌണ്ടിയിലുള്ള ഒരു നഗരമാണ്. ഇത് ലോസ് ആഞ്ചലസ് നഗര മദ്ധ്യത്തിൽനിന്ന്  12 മൈൽ (19 കിലോമീറ്റർ) വടക്കുപടിഞ്ഞാറായിട്ടാണ് സ്ഥിതിചെയ്യുന്നത്. 2010 ലെ അമേരിക്കൻ ഐക്യനാടുകളുടെ സെൻസസ് പ്രകാരം ഈ പട്ടണത്തിലെ ആകെ ജനസംഖ്യ 103,340 ആയിരുന്നു. ഹോളിവുഡിന്റെ വടക്കുകിഴക്കായി ഏതാനും മൈലുകൾ മാത്രം ദൂരത്തിൽ സ്ഥിതിചെയ്യുന്ന ഈ നഗരം "ലോക മാധ്യമങ്ങളുടെ തലസ്ഥാനം" എന്നറിയപ്പെടുന്നു. വാൾട്ട് ഡിസ്നി കമ്പനി, വാർണർ ബ്രദേർസ്, എൻറർടെയിൻമെൻ്, നിക്കെലോഡിയൻ ആനിമേഷൻ സ്റ്റുഡിയോസ്, എൻ.ബി.സി., കാർട്ടൂൺ നെറ്റ്‍വർക്ക് സ്റ്റുഡിയോസ്, ഇൻസോമ്നിയാക് ഗെയിംസ് തുടങ്ങി ധാരാളം മാധ്യമങ്ങളും വിനോദ കമ്പനികളും തങ്ങളുടെ ആസ്ഥാനം ഇവിടെ സ്ഥാപിക്കുകയോ തങ്ങളുടെ പ്രധാന ഉൽപാദന സൌകര്യങ്ങൾ ബർബാങ്കിൽ ഏർപ്പെടുത്തുകയോ ചെയ്തിരിക്കുന്നു. ബോബ് ഹോപ്പ് എയർപോർട്ട് ഈ നഗരം സ്ഥിതി ചെയ്യുന്നു.

ബർബാങ്ക് രണ്ടു വ്യത്യസ്ത മേഖലകളാണ്. വെർഡുഗോ മലനിരകളുടെ താഴ്വാരത്തിലെ ചെറു കുന്നിൻ പ്രദേശവും പട്ടണമദ്ധ്യത്തിലെ പരന്ന പ്രദേശവും. സാൻ ഫെർണാണ്ടോ താഴ്വരയിലെ ഏറ്റവും കിഴക്കേ അറ്റത്തുള്ള നഗരമാണിത്.  ബർബാങ്കിന്റെ അയൽനഗരമായ ഗ്ലെൻഡെയിൽ, സാൻ ഗബ്രിയേൽ താഴ്വരയിലെ ഏറ്റവും പടിഞ്ഞാറൻ അറ്റത്തുള്ള നഗരമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹർട്ടെബീസ്റ്റ്

**ഹർട്ടെബീസ്റ്റ്** (*Alcelaphus buselaphus*), 1767 ൽ ജർമ്മൻ ജന്തുശാസ്ത്രജ്ഞനായ പീറ്റർ സൈമൺ പല്ലാസ് ആദ്യമായി വിവരിച്ച ആഫ്രിക്കൻ കൃഷ്ണമൃഗം ആണ്. കോൻഗോണി എന്നും അറിയപ്പെടുന്നു. എട്ടു ഉപജാതികളെയാണ് വിവക്ഷിക്കപ്പെടുന്നതെങ്കിലും ഇതിൽ രണ്ടെണ്ണം സ്വതന്ത്ര ഇനങ്ങളായി പരിഗണിക്കപ്പെടുന്നു.

## അവലംബം
രാജ ഹിന്ദുസ്ഥാനി

***Raja Hindustani*** () 1996      ബോളിവുഡിൽ നിന്നും പുറത്തിറങ്ങിയ ഹിന്ദി ചലച്ചിത്രമാണ് രാജാ ഹിന്ദുസ്ഥാനി(English: Indian king) അമീർ ഖാൻ       കരിഷ്മ കപൂർ താരജോഡികളാണ്   പ്രധാന വേഷങ്ങളിൽ അഭിനയിച്ചത്. ഇൻഡ്യൻ സിനിമാ ചരിത്രത്തിലെ 2000 വരെയുള്ള കാലഘട്ടത്തിൽ ഏറ്റവും കൂടുതൽ പണം വാരിയ ചിത്രമായിരുന്നു രാജാ ഹിന്ദുസ്ഥാനി. ധർമ്മേഷ് ദർശൻ ആയിരുന്നു രചനയും സംവിധാനവും നിർവ്വഹിച്ചത്. നദീം - ശ്രാവൺ ആയിരുന്നു ഈ സിനിമയുടെ സംഗീത സംവിധാനം.

## അവലംബം
വർഗ്ഗം:ഹിന്ദി ചലച്ചിത്രങ്ങൾ
കരാര ദേശീയോദ്യാനം

**കരാര ദേശീയോദ്യാനം**, കോസ്റ്റാറിക്കയിലെ പസഫിക് തീരത്തിന് സമീപമുള്ള സെൻട്രൽ പസിഫിക് കൺസർവേഷൻ മേഖലയിലെ ഒരു ദേശീയോദ്യാനമാണ്. 1978 ഏപ്രിൽ 27 ന് ഒരു ജൈവ റിസർവ് എന്ന നിലയിൽ ഇതു സ്ഥാപിതമായെങ്കിലും 1990 ന് ശേഷം അതിൻറെ പ്രചാരം വർദ്ധിപ്പിച്ചതിനാൽ 1998 നവംബറിൽ ഇതൊരു ദേശീയോദ്യാനമായി നവീകരിക്കുവാൻ സർക്കാർ നിർബന്ധിതമായി.

കോസ്റ്റാറിക്കൻ തലസ്ഥാനമായ സാൻ ജോസിന് 30  മൈൽ പടിഞ്ഞാറും ബീച്ച് നഗരമായ ജാക്കോയ്ക്ക് 15 മൈൽ വടക്കായിട്ടുമാണ് ഈ ദേശീയോദ്യാനം സ്ഥിതിചെയ്യുന്നത്. ഒറോട്ടിന നഗരത്തിനു സമീപമുള്ള ടർകോലെസ് നദിയുടെ തടം ദേശീയോദ്യാനം സംരക്ഷിക്കുന്നു. ഈ ദേശീയോദ്യാനത്തിൻറെ സംരക്ഷണവലയത്തിൽ രാജ്യത്തെ ബാക്കിയായതും വന്യവുമായ സ്കാർലെറ്റ് മാക്കവുകളുടെ വലിയ കൂട്ടവും ഉൾപ്പെടുന്നു. 

## ജൈവവൈവിദ്ധ്യം
സമീപസ്ഥമായ മാനുവൽ ആന്റോണിയോ ദേശീയോദ്യാനത്തെ അപേക്ഷിച്ച് കൂടുതലായും പ്രാഥമിക മഴക്കാടുകളാണ് ഇവിടെയുള്ളത്. മാനുവൽ അൻറോണിയോ ദേശീയോദ്യാനത്തേക്കാൾ ഈർപ്പമുള്ള പ്രകൃതിയും ഇടതിങ്ങിവളരുന്ന മരങ്ങൾ, കൊതുകുകൾ മറ്റു പ്രാണികൾ എന്നിവയുടെ കൂടുതൽ ആധിക്യവുമുണ്ട്. ഈ പരിതഃസ്ഥിതികൾ ഇവിടെ നിരവധി പക്ഷികളുടെ വാസത്തിനു കാരണമാകുകയും പക്ഷിനിരീക്ഷകരുടെ ഒരു പറുദീസയായി മാറുവാൻ കാരണമാകുകയും ചെയ്തു. 

## ചിത്രശാല

## അവലംബം

വർഗ്ഗം:കോസ്റ്റ റീക്കയിലെ ദേശീയോദ്യാനങ്ങൾ
ബ്യൂണ പാർക്ക്

**ബ്യൂണ പാർക്ക്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്  ഓറഞ്ച് കൗണ്ടിയുടെ വടക്കുപടിഞ്ഞാറൻ മേഖലയിലെ ഒരു നഗരമാണ്. കൌണ്ടി ആസ്ഥാനമായ സാന്താ അന നഗരമദ്ധ്യത്തിൽനിന്ന് 12 മൈൽ (20 കിലോമീറ്റർ) വടക്കുപടിഞ്ഞാറായിട്ടാണിതു സ്ഥിതിചെയ്യുന്നത്. 2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ  80,530 ആയിരുന്നു. നോട്ട്സ് ബെറി ഫാം ഉൾപ്പെടെയുള്ള നിരവധി വിനോദ സഞ്ചാര കേന്ദ്രങ്ങൾ ഇവിടെ നിലനിൽക്കുന്നുണ്ട്. ലോസ് ഏഞ്ചലസ് മെട്രോപ്പോളിറ്റൻ പ്രദേശത്തിനുള്ളിലാണ് ഈ നഗരം സ്ഥിതിചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വിവിധ തരത്തിലുള്ള മാലിന്യങ്ങളുടെ പട്ടിക

പലവിധത്തിലുള്ള സ്രോതസ്സുകളിൽനിന്നും '''മാലിന്യം''' (**Waste**) ഉല്പാദിപ്പിക്കപ്പെടുന്നു. മാലിന്യങ്ങളെ വിവിധരീതികളിൽ വർഗ്ഗീകരിക്കാവുന്നതാണ്. ഈ പട്ടികയിൽ കൊടുത്തിരിക്കുന്ന ഓരോ തരത്തിലുള്ള മാലിന്യവും, മറ്റോന്നിൽനിന്ന് തീർത്തും വിഭിന്നമായിരിക്കണം എന്നില്ല. അതായത് ഒരു ഇനം മാലിന്യം ഒന്നോ അധിലധികമോ വരുന്ന മാലിന്യഗണങ്ങളിൽ ഉൾപ്പെടാവുന്നതാണ്.
* കാർഷിക മാലിന്യം
* മൃഗങ്ങളിൽനിന്നുള്ള ഉപോല്പന്നങ്ങൾ
* ജൈവ മാലിന്യം
* ബയോ മെഡിക്കൽ മാലിന്യം
* വലിയ അളവിലുള്ള മാലിന്യം
* ബിസിനസ്സ് മാലിന്യം
* രാസമാലിന്യം
* ക്ലിനിക്കൽ മാലിന്യം
* വ്യാവസായികാടിസ്ഥാനത്തിൽ കാപ്പി ഉല്പാദനത്തിൽ നിന്നും വരുന്ന മലിനജലം
* വ്യാപാര സംബന്ധമായ മാലിന്യം
* സമ്മിശ്രമായ മാലിന്യങ്ങൾ
* കെട്ടിടനിർമ്മാണത്തിൽനിന്നുണ്ടാകുന്ന മാലിന്യങ്ങൾ (C&D waste)
* ഉപയോഗിക്കാവുന്ന മാലിന്യങ്ങൾ
* നിയന്ത്രിത മാലിന്യങ്ങൾ
* കെട്ടിടം തകർക്കുമ്പോൾ ഉണ്ടാകുന്ന മാലിന്യങ്ങൾ
* നായ്ക്കളിന്നിന്നുള്ള മാലിന്യം
* ഗാർഹിക മാലിന്യം
* ഇ-മാലിന്യം (e-waste)
* ഭക്ഷണ മാലിന്യം
* വാതക മാലിന്യം
* ഹരിത മാലിന്യം
* അഴുക്കുവെള്ളം
* അപകടകരമായ മാലിന്യങ്ങൾ
* വീടുകളിലെ മാലിന്യങ്ങൾ
** വീടുകളിൽനിന്നുള്ള അപകടകരമായ മാലിന്യങ്ങൾ
* മനുഷ്യജന്യ മാലിന്യം
** സ്വീയിജ് സ്ലഡ്ജ്
* വ്യാവസായിക മാലിന്യം
** സ്ലാഗ്
** ഫ്ലൈ ആഷ്
** സ്ലഡ്ജ്
* Inert waste
* അജൈവമായ മാലിന്യങ്ങൾ
* അടുക്കള മാലിന്യം
* ദ്രാവക മാലിന്യം
* കടലിലെത്തുന്ന അവശിഷ്ടങ്ങൾ
* മെഡിക്കൽ മാലിന്യം
* ഉപാപചയ മാലിന്യങ്ങൾ|
* മിനറൽ മാലിന്യം
* സമ്മിശ്ര മാലിന്യം
* നഗരസഭാ ഖര മാലിന്യം
* ഓർഗാനിക് മാലിന്യം
* പൊതി മാലിന്യം
* Post-consumer waste
* ആണവ മാലിന്യം
** താഴ്ന്ന അളവിലുള്ള മാലിന്യം
** ഉയർന്ന അളവിലുള്ള മാലിന്യം
** Mixed waste (radioactive/hazardous)
** Spent nuclear fuel
* പുനചംക്രമണം ചെയ്യാവുന്ന മാലിന്യങ്ങൾ
* നഗര മാലിന്യം
* Retail hazardous waste
* അഴുക്കുചാൽ മാലിന്യം 
* ഷാർപ്സ് വേസ്റ്റ്
* കപ്പൽ പൊളിക്കുമ്പോൾ വരുന്ന അവശിഷ്ടങ്ങൾ
* അറവുശാലാ മാലിന്യങ്ങൾ
* Special waste - see hazardous waste
* വിഷ മാലിന്യങ്ങൾ
* അനിയന്ത്രിത മാലിന്യം
* താപ മാലിന്യം
* പാഴ് ജലം
* വീഞ്ഞുല്പാദനഫലമായി ഉണ്ടാകുന്ന പാഴ് ജലം

## ഇതും കാണുക

* List of waste management companies
* List of waste management topics
* List of solid waste treatment technologies
* List of topics dealing with environmental issues
* മലിനീകരണം
* മാലിന്യ നിർമാർജ്ജനം
വർഗ്ഗം:മാലിന്യം
പാലക്കാട് റെയിൽവേ ഡിവിഷൻ

ഇന്ത്യൻ റെയിൽവേയുടെ ദക്ഷിണ റെയിൽവേ മേഖലയിലെ ആറു അഡ്മിനിസ്ട്രേറ്റീവ് ഡിവിഷനുകളിലൊന്നാണ് **പാലക്കാട് റെയിൽവേ ഡിവിഷൻ** (മുമ്പ് ഒലവക്കോട് റെയിൽവേ ഡിവിഷൻ). ഈ ഡിവിഷന്റെ ആസ്ഥാനം പാലക്കാട് ആണ്. കേരളം, തമിഴ്‌നാട്, കർണ്ണാടക എന്നി സംസ്ഥാനങ്ങളിലും കേന്ദ്രഭരണപ്രദേശമായ പുതുച്ചേരിയിലുമായി (മാഹി) 588 കിലോമീറ്റർ റെയിൽ പാത മേൽനോട്ടം വഹിക്കുന്ന ഈ ഡിവിഷൻ ഇന്ത്യയിലെ പഴയ റെയിൽവേ ഡിവിഷനുകളിലൊന്നാണ്. പാലക്കാട് ജംഗ്ഷൻ, ഷൊർണ്ണൂർ, കോഴിക്കോട്, കണ്ണൂർ, മാംഗളൂർ ജംഗ്ഷൻ, മാംഗളൂർ സെൻട്രൽ എന്നിവയാണ് ഈ ഡിവിഷനിലെ പ്രധാന തീവണ്ടി നിലയങ്ങൾ.
## അവലംബം

വർഗ്ഗം:ഇന്ത്യൻ റെയിൽവേ ഡിവിഷനുകൾ

വർഗ്ഗം:ദക്ഷിണ റെയിൽവേ
ജൽഡാപാറ ദേശീയോദ്യാനം

പശ്ചിമബംഗാളിലെ ആലിപൂർദാർ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് **ജൽഡാപാറ ദേശീയോദ്യാനം**. സമുദ്രനിരപ്പിൽ നിന്നും ഏകദേശം 61 മീറ്റർ ഉയരത്തിൽ സ്ഥിതി ചെയ്യുന്ന ജൽഡാപാറ ദേശീയോദ്യാനം ടോർസ നദിയുടെ കരയിലായി 216.51 ചതുരശ്ര കിലോമീറ്റർ വിസ്തൃതിയിൽ നിലകൊള്ളുന്നു. പുൽമേടുകളാലും കണ്ടൽക്കാടുകളാലും സമൃദ്ധമായ ജൽഡാപാറ ദേശീയോദ്യാനം  1941-ൽ വന്യജീവിസങ്കേതവും 2002-ൽ ദേശീയോദ്യാനവുമായി പ്രഖ്യാപിക്കപ്പെട്ടു. വംശനാശ ഭീഷണി നേരിടുന്ന ഇന്ത്യൻ കാണ്ടാമൃഗത്തെ ഇവിടെ ധാരാളമായി കണ്ടുവരുന്നു . ജൽഡാപാറയിൽ നിന്നും ബുക്സ ദേശീയോദ്യാനത്തിലേക്കുള്ള ആനത്താര *ചിലപ്പാറ്റ * വനപ്രദേശം വഴി കടന്നുപോകുന്നു.

## ചരിത്രം
ടോട്ടോ, ബോഡോ ജനവിഭാഗങ്ങൾ  1800-നു മുൻപ് ഇവിടെ താമസിച്ചിരുന്നു. അക്കാലത്ത് ഈ പ്രദെശം *ടോട്ടോപാറ* എന്നാണ് അറിയപ്പെട്ടിരുന്നത്. പ്രധാനമായും വംശനാശഭീഷണിനെരിടുന്ന ഇന്ത്യൻ കാണ്ടാമൃഗങ്ങളെ സംരക്ഷിക്കുക എന്ന ലക്ഷ്യത്തോടെ 1941ലാണ് ജൽഡാപാറ വന്യജീവി സങ്കേതം രൂപീകൃതമാകുന്നത്. 2002ൽ ഈ പ്രദേശത്തെ ദേശീയോദ്യാനമായി പ്രഖ്യാപിച്ചു.
## ജൈവവൈവിധ്യം
കാസിരംഗ ദേശീയോദ്യാനം കഴിഞ്ഞാൽ ഇന്ത്യയിൽ ഏറ്റവുമധികം കാണ്ടാമൃഗങ്ങളെ കാണാൻ സാധിക്കുക ജൽഡാപാറ ദേശീയോദ്യാനത്തിലാണ്. ഇന്ത്യൻ പുള്ളിപ്പുലി, ആന, മ്ലാവ്, കേഴ, പുള്ളിമാൻ, കാട്ടുപന്നി, ബൈസൺ എന്നീ മൃഗങ്ങളേയും ഇവിടെ ധാരാളമായി കാണാറുണ്ട്.

പക്ഷിനിരീക്ഷകരുടെ പറുദീസയായാണ് ജൽഡാപാറ ദേശീയൊദ്യാനം അറിയപ്പെടുന്നത്. ഇന്ത്യയിൽ അപൂർവമായി ബംഗാൾ ഫ്ലോറിക്കൻ കാണപ്പെടുന്ന സ്ഥലങ്ങളിലൊന്നാണിത്. പ്രാപ്പിടിയൻ, വീവർ പക്ഷി, കാട്ടുകോഴി, മയിൽ, പാണ്ടൻ വേഴാമ്പൽ എന്നീ പക്ഷികൾക്കു പുറമെ പലതരം പരുന്തുകളേയും ഇവിടെ ധാരാളമായി കണ്ടുവരുന്നു. മലമ്പാമ്പ്, ഉടുമ്പ്, മൂർഖൻ എന്നീ ഉരഗജീവികളും ഇവിടെ കണ്ടുവരുന്നു.

## അവലംബം

## പുറത്തേക്കുള്ള  കണ്ണികൾ
*

* ഔദ്യോഗിക വെബ്സൈറ്റ് 
* ആലിപൂർദാർ ജില്ലാ ടൂറിസം   
* ജൽഡാപാറ ദേശീയോദ്യാനം  പശ്ചിമബംഗാൾ സസ്ഥാന ടൂറിസം സൈറ്റിൽനിന്നും

വർഗ്ഗം:പശ്ചിമ ബംഗാളിലെ ദേശീയോദ്യാനങ്ങൾ
കൽക്കരി വ്യവസായത്തിന്റെ പരിസ്ഥിതി ആഘാതം

**കൽക്കരി വ്യവസായത്തിന്റെ പരിസ്ഥിതി ആഘാതത്തിൽ** കൽക്കരി ഖനനം, വേർതിരിക്കുന്ന പ്രവർത്തനങ്ങൾ, കൽക്കരി ഉൽപ്പന്നങ്ങളുടെ ഉപയോഗം തുടങ്ങിയവ മൂലമുള്ള ഭൂമിയുടെ ഉപയോഗം, മാലിന്യസംസ്ക്കരണം, ജല-വായു മലിനീകരണങ്ങൾ എന്നിവ ഉൾപ്പെടുന്നു. അന്തരീക്ഷ മലിനീകരണത്തിനു പുറമേ, കൽക്കരി കത്തുന്നതിനോടൊപ്പം ഫ്ലൈ ആഷ്,  ബോട്ടം ആഷ്,  പുകക്കുഴലുകൾ വഴി പുറംതള്ളുന്ന സൾഫറിന്റെ ഓക്സൈഡുകൾ അടങ്ങിയ വാതകങ്ങളിൽ നിന്നും നീക്കം ചെയ്യുന്ന മാലിന്യങ്ങൾ ഉൾപ്പെടെയുള്ള  ലക്ഷക്കണക്കിന് ടൺ ഖരമാലിന്യവസ്തുക്കളാണ് വർഷംതോറും ഉൽപ്പാദിപ്പിക്കപ്പെടുന്നത്. ഇവയിൽ മെർക്കുറി, യുറേനിയം, തോറിയം, ആർസനിക്ക്, മറ്റ് ഘനലോഹങ്ങൾ എന്നിവ അടങ്ങിയിരിക്കുന്നു.

കൽക്കരി കത്തുന്നതു ഗുരുതരമായ ആരോഗ്യപ്രശ്നങ്ങൾക്ക് കാരണമാകുന്നു.  2008ലെ ലോകാരോഗ്യ സംഘടനയുടെ റിപ്പോർട്ട് അനുസരിച്ച്, കൽക്കരി മൂലമുള്ള മലിനീകരണം ലോകമെമ്പാടും ഏകദേശം 1,000,000 ജീവനുകളുടെ ആയുസ്സ് കുറയ്ക്കുന്നു എന്നാണ് നിർണ്ണയിച്ചിരിക്കുന്നത്.  

ചരിത്രപരമായി കൽക്കരിഖനനം എന്നത് ഏറ്റവും അപകടകരമായ ഒരു പ്രവൃത്തിയാണ്. ചരിത്രത്തിലെ കൽക്കരി ഖനന ദുരന്തങ്ങളുടെ പട്ടിക വളരെ വലുതാണ്. ഭൂഗർഭ ഖനനത്തിലെ അപകടങ്ങളിൽ, ശ്വാസമുട്ടൽ, വിഷവാതകം ശ്വസിക്കൽ, മേൽക്കുരകൾ ഇടിഞ്ഞുവീഴൽ, വാതകവിസ്ഫോടനം തുടങ്ങിയ ഉൾപ്പെടുന്നു. 2005- 201 കാലയളവിൽ അമേരിക്കയിൽ ശരാശരി 26 ഖനന തൊഴിലാളികളാണ് വർഷം തോറും മരണപ്പെട്ടത്. 

## ഇതും കാണുക
* Clean coal technology
* Coal power
* Fossil-fuel power station (environmental impacts)
* Fossil fuel phase out
* Greenhouse gases
* Ocean acidification
* Atmospheric particulate matter (health effects)

## അവലംബം
പരിസ്ഥിതി സംരക്ഷണം

നൈസർഗ്ഗിക പ്രകൃതിയെ സംരക്ഷിക്കുന്നതിനായ് ചെയ്യുന്ന പ്രവർത്തികളെയാണ് **പരിസ്ഥിതി സംരക്ഷണം** (ഇംഗ്ലീഷ്: **Environmental protection** ) എന്നതുകൊണ്ട് അർഥമാക്കുന്നത്. വ്യക്തിതലത്തിലോ, സംഘടനാ തലത്തിലോ അല്ലെങ്കിൽ ഗവ്ണ്മെന്റ് തലത്തിലോ പരിസ്ഥിതി സംരക്ഷണ പ്രവർത്തികൾ ചെയ്തുവരുന്നു. സമ്മർദ്ദം മൂലം  അമിത വിഭവ ഉപയോഗം, ജനസംഖ്യ, ശാസ്ത്രസാങ്കേതിക വളർച്ച എന്നിവ&nbsp;പരിസ്ഥിതിയിൽ ചെലുത്തുന്ന സമ്മർദ്ദങ്ങൾ അതിന്റെ ക്ഷയത്തിനും ചിലപ്പോൾ എന്നന്നേക്കുമായുള്ള അധഃപതനത്തിനും കാരണമാകുന്നു. ഈ വസ്തുതകൾ തിരിച്ചറിഞ്ഞ് സർക്കാർ  പരിസ്ഥിതി ശോഷണത്തിന് കാരണമാകുന്ന പ്രവർത്തികളിൽ നിയന്ത്രണം ഏർപ്പെടുത്തിവരുന്നു. 1960-കൾ മുതൽ വിവിധ പരിസ്ഥിതി സംഘടനകൾ നടത്തിവരുന്ന പദ്ധതികൾ മുഖേന പരിസ്ഥിതി പ്രശ്നങ്ങളെക്കുറിച്ചുള്ള  അവബോധം ജനങ്ങളിൽ ഉണ്ടായിട്ടുണ്ട്.

## അവലംബം


വർഗ്ഗം:പരിസ്ഥിതിസംരക്ഷണം
ജനസംഖ്യാവർദ്ധനവ്

ജീവശാസ്ത്രത്തിൽ, **ജനസംഖ്യാവർദ്ധനവ്** അഥവാ **ജനപ്പെരുപ്പം** എന്നത് ഒരു ജനസംഖ്യയിലെ അംഗങ്ങളുടെ എണ്ണത്തിലുണ്ടാകുന്ന വർദ്ധനവാണ്.

ആഗോള മനുഷ്യ ജനസംഖ്യാ വളർച്ചാതോത് ഓരോവർഷവും 75 മില്യൺ ആണ് അല്ലെങ്കിൽ 1.1% ഓരോ വർഷവും. 1800 ൽ ഒരു ബില്യൺ ആയിരുന്ന ആഗോള ജനസംഖ്യ 2012 ആയപ്പോഴേക്കും 7 ബില്യൺ ആയി വളർന്നു. ഈ വളർച്ച തുടരും എന്ന് പ്രതീക്ഷിച്ചാൽ, 2030 ന്റെ മധ്യത്തോടെ ആകെ ജനസംഖ്യ 8.4 ബില്യണും 2050 ന്റെ മധ്യത്തോടെ 9.6 ബില്യണും ആകും എന്നാണ് കണക്കാക്കിയിരിക്കുന്നത്. വേഗത്തിലുള്ള ജനസംഖ്യാ വളർച്ചയുള്ള അനേകം രാജ്യങ്ങൾക്ക് കുറഞ്ഞ ജീവിത സാഹചര്യങ്ങളാണുള്ളത്. ഇവ കൂടുതലും ദരിദ്ര, അവികസിത, വികസ്വര രാജ്യങ്ങളാണ്. ഇതേസമയം, കുറഞ്ഞ ജനസംഖ്യാവളർച്ചയുള്ള രാജ്യങ്ങളിൽ ഉയർന്ന ജീവിതസാഹചര്യങ്ങളാണുള്ളത്. മുൻനിര വികസിത രാജ്യങ്ങളിൽ ജനസംഖ്യ വളർച്ച കുറവാണ് എന്ന് പറയാം. ദാരിദ്ര്യം, മലിനീകരണം, തൊഴിൽ ഇല്ലായ്മ, ഭക്ഷ്യ ലഭ്യത, ജീവിത ഗുണനിലവാരം തുടങ്ങിയവ ഇതുമായി ബന്ധപ്പെടുത്തി പറയാറുണ്ട്. കുടുംബാസൂത്രണത്തെ പറ്റിയുള്ള അവബോധം, ഗർഭനിരോധന മാർഗങ്ങളെ പറ്റിയുള്ള ശാസ്ത്രീയ പരിജ്ഞാനം, ഗർഭനിരോധന ഉപാധികളുടെ എളുപ്പത്തിലുള്ള ലഭ്യത എന്നിവയിൽ വികസിത രാജ്യങ്ങൾ ഏറെ മുന്നിലാണ് എന്നതും ഒരു ഘടകമായി ചൂണ്ടി കാണിക്കപ്പെടുന്നു. 
 

## ഇതും കാണുക
 
* Anthropocene
* Baby boom
* Biological exponential growth
* Demographic history
* Demographic transition
* Density dependence
* Doubling time
* Fertility factor (demography)
* Human overpopulation
* Irruptive growth
* List of countries by population growth rate
* Natalism and Antinatalism
* Population bottleneck
* Population decline
* Population dynamics
* World population

   
## അവലംബം
ഗപ്പി (മലയാള ചലച്ചിത്രം)

2016 ൽ ജോൺപോൾ ജോർജ്  സംവിധാനം നിർവഹിച്ച മലയാള ഡ്രാമ ചലച്ചിത്രമാണ് **ഗപ്പി.** ചേതൻ ജയലാൽ ,ടോവിനോ തോമസ്‌ എന്നിവർ പ്രധാന കഥാപാത്രങ്ങൾക് ജീവൻ നൽകുമ്പോൾ ശ്രീനിവാസൻ, രോഹിണി, സുധീർ കരമന, ദിലീഷ് പോത്തൻ, അലെൻസിയർ  എന്നിവർ മാറ്റുകഥാപാത്രങ്ങളെ അവിസ്മരണീയമാക്കിയിരിക്കുകയാണ് .2016 ഓഗസ്റ്റ്‌ 5 ന് ആയിരുന്നു പ്രദർശനം ആരംഭിച്ചത് .

## സാരാംശം
കൗമാരപ്രായക്കാരനായ ഗപ്പി  എന്ന് വിളിപ്പേരുള്ള മിഷേൽ (ചേതൻ ജയലാൽ) ചാലുകളിൽ താൻ വളർത്തുന്ന ഗപ്പി മീനുകളെ വിറ്റ് ഉപജീവന മാർഗ്ഗം കണ്ടെത്തുകയും അതോടൊപ്പം തന്നെ  തന്റെ അമ്മയുടെ സന്തോഷം കാണാൻ ആഗ്രഹിക്കുകയും ചെയ്യുന്നു .കാലുകൾക്ക് ചലനശേഷി നഷ്ട്ടപ്പെട്ട തന്റെ അമ്മക്ക്(രോഹിണി ) ഒരു *വീൽചെയർ* വാങ്ങണമെന്നത് അവന്റെ ഒരു വലിയ ആഗ്രഹമാണ് .എന്നാൽ റെയിൽവേപാലം നിർമ്മിക്കാനായി എത്തിയ *തേജസ് വർക്കി* (ടോവിനോ തോമസ്‌) എന്ന എൻജിനീയർ ആ നാട്ടിലും അവന്റെ ജീവിതത്തിലും കൈകടത്തുമ്പോൾ അവിടെ രൂപപ്പെടുന്ന സംഭവവികാസങ്ങളെയാണ് ചിത്രം ചൂണ്ടിക്കാട്ടുന്നത്.

## അഭിനേതാക്കളും കഥാപാത്രങ്ങളും
* ഗപ്പി (ചേതൻ ജയലാൽ )

* തേജസ് വർക്കി (ടോവിനോ തോമസ് )

* ഉപ്പൂപ്പ (ശ്രീനിവാസൻ )

* ഗപ്പിയുടെ അമ്മ (രോഹിണി )

* പാപ്പൻ (അലൻസിയർ )

* വില്ലേജ് ഓഫീസർ കൃഷ്ണൻ(ദിലീപ് പോത്തൻ)

* ലാലിച്ചൻ (സുദീപ് കരമന )

* ചിന്നപ്പൻ (പൂജപ്പുര രവി )

* ഓനച്ചൻ (നോബി )

* ടിങ്കു (കെ എൽ ആന്റണി കൊച്ചി )

* ആമിന (നന്ദന)

* ആമിനയുടെ ഉമ്മൂമ്മ (ദേവി അജിത്‌ )

* പാപ്പോയ് (വിജിലേഷ് )

* അബു (അരുൺ പോൾ )

## നിർമ്മാണം
ഇ4 എന്റർടൈൻമെന്റ് എ.വി.എ പ്രൊഡക്ഷൻസിന്റെ കൂടെ സംയുക്തമായി യോപ സിനിമാസിന്റെ ബാനറിൽ നിർമ്മാണം നിർവഹിച്ചു .പ്രദർശനം 
2016 ഓഗസ്റ്റ്‌ 5 ന് കേരളത്തിലെ 72 ഓളം സിനിമപ്രദർശന കേന്ദ്രങ്ങളിൽ പ്രദർശിപ്പിച്ചു .

## പുരസ്‌കാരങ്ങൾ
47ആമത് കേരളാ സംസ്ഥാന ചലച്ചിത്ര പുരസ്‌കാരം 

1) മികച്ച ബാലനടൻ -ചേതൻ ജയലാൽ 

2)മികച്ച പിന്നണി സംഗീതം -വിഷ്ണു വിജയ്‌ 

3)മികച്ച ഗായകൻ -സൂരജ് സന്തോഷ് 

4)മികച്ച വസ്ത്രാലങ്കാരകൻ -സ്റ്റെഫി സേവിയർ 

5)പ്രത്യേക ജൂറി പരാമർശം -ഗിരീഷ് ഗംഗാധരൻ

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
ഊർജ്ജവ്യവസായത്തിന്റെ പരിസ്ഥിതി ആഘാതം

**ഊർജ്ജവ്യവസായത്തിന്റെ പരിസ്ഥിതി ആഘാതം** വ്യത്യസ്തങ്ങളാണ്. മനുഷ്യർ സഹസ്രപ്തങ്ങളോളമായി ഊർജ്ജത്തെ കൈപ്പിടിയിൽ ഒതുക്കിയിരിക്കുന്നു. തീ ആണ് ആദ്യകാലത്ത് പ്രകാശം, ചൂട്, പാചകം, സുരക്ഷ എന്നിവയ്ക്ക് വേണ്ടി ഉപയോഗിച്ചിരുന്നത്. ഇത് 1.9 മില്ല്യൺ വർഷങ്ങൾക്ക് മുൻപാണ് ഇത് ആരംഭിച്ചത്.  വ്യത്യസ്തങ്ങളായ പാരമ്പര്യേതര ഊർജ്ജസ്രോതസ്സുകളുടെ വർധിച്ചു വരുന്ന വാണിജ്യവൽക്കരണം ഈ അടുത്ത കാലത്തായി കണ്ടുവരുന്ന ഒരു പ്രവണതയാണ്.

ഫോസിൽ ഇന്ധന സ്രോതസ്സുകളുടെ ഉഅപയോഗം ആഗോളതാപനത്തിലേക്കും  കാലാവസ്ഥാവ്യതിയാനത്തിലേക്കും നയിക്കുന്നു. ലോകത്തിന്റെ ഭൂരിഭാഗം പ്രദേശങ്ങളിലും ഈ മാറ്റങ്ങളെ മന്ദീഭവിപ്പിക്കാനുള്ള പ്രവർത്തനങ്ങളിൽ  ചെറിയ മാറ്റങ്ങൾ നടക്കുന്നുണ്ട്. 

## പ്രശ്നങ്ങൾ
### കാലാവസ്ഥാമാറ്റം
 

മനുഷ്യന്റെ ഇടപെടൽമൂലമുള്ള ഹരിതഗൃഹവാതകങ്ങളുടെ പുറന്തള്ളൽ മൂലമാണ് ആഗോളതാപനവും  കാലാവസ്ഥാമാറ്റവും ഉണ്ടാകുന്നതെന്നാണ് ഇവയെക്കുറിച്ചുള്ള ശാസ്ത്രീയമായ ഭൂരിപക്ഷാഭിപ്രായം. വനനശീകരണത്തോടൊപ്പം, ഫോസിൽ ഇന്ധനങ്ങൾ കത്തുന്നതുമാണ് കൂടുതൽ ഹരിതഗൃഹവാതകങ്ങൾ കൂടുതൽ ഉണ്ടാകാൻ കാരണമാകുന്നത്. ചില കാർഷികസമ്പ്രദായങ്ങളും ഇതിൽ പ്രധാനപങ്ക് വഹിക്കുന്നു. 2013 ഒരു പഠനം ചൂണ്ടിക്കാണിക്കുന്നത്, വ്യാവസായിക ഹരിതഗൃഹവാതങ്ങളുടെ പുറന്തള്ളലിൽ മൂന്നിൽ ഒന്നും ലോകത്തിലെ ഏകദേശം 90 കമ്പനികളുടെ ഫോസിൽ ഇന്ധനങ്ങളുടെ നിർമ്മാണം മൂലം ആണെന്നാണ്.  

## ഇതും കാണുക

* Ecological energetics
* Environmental impact of hydraulic fracturing
* Energy economics
* Energy accounting
* Energy transformation
* Energetics
* Energy quality
* Environmental impact of aviation
* Environmental impact of electricity generation
* Industrial ecology
* Index of energy articles
* *[[Energy and Environment]]*
* List of energy storage projects
* List of environmental issues
* Low-carbon power
* Systems ecology
* Thermoeconomics
* The Venus Project

## അവലംബം

വർഗ്ഗം:സ്രോതസ്സിനെ അടിസ്ഥാനമാക്കിയുള്ള പാരിസ്ഥിതിക ആഘാതങ്ങൾ
മത്സ്യക്കോവ

കാസർഗോഡ് ജില്ലയിലെ നീലേശ്വരത്തുള്ള അറിയപ്പെടുന്നൊരു കാവാണ് മന്നം‌പുറത്തു കാവ്. പൂരോത്സവങ്ങൾക്കു കൂടി പ്രശസ്തമാണിവിടം. കലശോത്സവമാണ് മന്നം‌പുറത്തു കാവിലെ പ്രധാന ഉത്സവം. കലശോത്സവവുമായി ബന്ധപ്പെട്ട് മറ്റു ഭഗവതീ ക്ഷേത്രങ്ങളിൽ നിന്നും **മത്സ്യക്കോവകൾ** ഘോഷയാത്രയായി എഴുന്നെള്ളിച്ചു വരുന്ന പതിവുണ്ട്. നിത്യേന മധുമാംസാത്തോടൊപ്പം ചെറുപയറാണു ദേവിക്ക് നൈവേദ്യമെങ്കിലും കലശദിവസം മുതിരയായിരിക്കും ഉണ്ടായിരിക്കുക. പഞ്ചസാര പാവിൽ കടല ചേർത്തുള്ള കലശമിഠായികളും കുഞ്ഞുങ്ങൾക്കായി ഈ സമയത്ത് ഉണ്ടാവുന്നു. മത്സ്യബന്ധനത്തിൽ ഏർപ്പെട്ടുവന്നിരുന്ന മുക്കുവസമുദായത്തോട് അടുപ്പമുള്ള മൊയോർ എന്ന സമുദായത്തിൽ പെട്ടവരാണ് ഇതിലെ  പ്രധാനികൾ. *മൊകയർ* എന്ന പേരു ചുരുക്കിയാണ് മൊയോർ എന്നു വിളിക്കുന്നത്.  ഇവരുടെ അമ്പലങ്ങളിൽ നിന്നുമാണ് മത്സ്യക്കോവകൾ വരുന്നത്. നാട്ടുമ്പുറത്ത് ഈ അനുഷ്ഠാനം **മീൻകോവ** എന്നാണ് അറിയപ്പെടുന്നത്,

മത്സ്യങ്ങളെ കോവകളിലാക്കി ഏഴു കോവകൾ വീതം നീളമുള്ള തണ്ടിൽ കെട്ടിത്തൂക്കി ഒരു ഘോഷയാത്രയായി കാവിലേക്ക് ആൾക്കാർ വരുന്നു. ഇതിന് അകമ്പടിക്കാരായിട്ട് ക്ഷേത്രവുമായി ബന്ധപ്പെട്ടു പ്രവർത്തിക്കുന്ന ആചാരക്കാർ, വാല്യക്കാർ, ക്ഷേത്ര ഭാരവാഹികൾ എന്നിവരൊക്കെയുണ്ടാവും. ദേവിക്ക് നിവേദ്യം നൽകുന്ന പ്രധാനപ്പെട്ടൊരു ചടങ്ങാളിത്.

കലശം കഴിഞ്ഞാൽ മാത്രമാണ് മത്സ്യം കറിവെച്ച് ദേവിക്കു നിവേദിക്കുന്നത്. ഒരു കോവയാണതിനായി വിനിയോഗിക്കുന്നത്. മറ്റ് ആറു കോവകളും ട്രസിറ്റിമാരായ മൂത്തോർ, നായരച്ചന്മാരായ (അരചന്മാർ) അരമന അച്ഛൻ, എറുവാട്ട് അച്ഛൻ, എന്നിവരും തെക്കു വടക്ക് കളരിക്കാർ, ദേവിയുടെ കോലം കെട്ടുന്ന അഞ്ഞൂറ്റാൻ തുടങ്ങിയവർക്ക് അവകാശപ്പെട്ടതാവുന്നു. കലശം കഴിഞ്ഞ ശേഷം, അതത് അവകാശികൾക്ക് തന്നെ മത്സ്യങ്ങൾ വിതരണം ചെയ്യുന്നു.  കാവുമായി ബന്ധപ്പെട്ട മേൽപ്പറഞ്ഞ അച്ഛന്മാർ നായർ സമുദായത്തിൽ നിന്നുള്ളവരും കലാശക്കാരും മറ്റും തീയ്യസമുദായത്തിൽ പെട്ടവരാണ്. മന്നം‌പുറത്തു കാവിലെ പ്രധാനികൾ ഇവരാണെങ്കിലും പൂജാദികർമ്മങ്ങൾ ഇപ്പോൾ നിർവ്വഹിക്കുന്നത് പിടാര സമുദായക്കാരാണ്.

## അവലംബം

വർഗ്ഗം:കാവുകൾ
മണ്ണ് സംരക്ഷണം

മണ്ണൊലിപ്പിൽ നിന്നും അല്ലെങ്കിൽ അമിതമായ ഉപയോഗം മൂലമുള്ള കുറഞ്ഞ ഫലഭൂഷ്ടി, അമ്ലവത്ക്കരണം, ലവണസ്വഭാവം അല്ലെങ്കിൽ മറ്റ് രാസവസ്തുതുക്കൾ മൂലം മണ്ണ് മലിനമാകൽ എന്നിവയിൽ നിന്നും മണ്ണിനെ സംരക്ഷിക്കുന്നതിനെയാണ് **മണ്ണ് സംരക്ഷണം** എന്നു പറയുന്നത്.

ജൂമിങ് പോലെയുള്ള ഉപജീവനത്തിനു വേണ്ടിയുള്ള അസംതുലിതമായ കൃഷിരീതികൾ അധികം വികസിച്ചിട്ടില്ലാത്ത പ്രദേശങ്ങളിൽ നടന്നുവരുന്നുണ്ട്. വനനശീകരണത്തിന് അനുബന്ധമായി വരുന്നത് വലിയ രീതിയിലുള്ള മണ്ണൊലിപ്പും മണ്ണിനെ പുഷ്ടിപ്പെടുത്തുന്ന ഘടകങ്ങളുടെ നഷ്ടപ്പെടലും ചിലപ്പോൾ പൂർണ്ണമായ തോതിലുള്ള മരുഭൂമീവത്ക്കരണവും ആയിരിക്കും. മണ്ണിന്റെ മെച്ചപ്പെട്ട സംരക്ഷണത്തിൽ വിളവിപര്യയം, ആവരണവിളകൾ, സംരക്ഷണകൃഷിരീതി, കാറ്റിനെ തടഞ്ഞുനിർത്താനുള്ള മാർഗ്ഗങ്ങൾ എന്നീ മാർഗ്ഗങ്ങൾ ഉൾപ്പെടുന്നു. അവ മണ്ണൊലിപ്പ്, ഫലഭൂഷ്ടി എന്നിവയിൽ മാറ്റങ്ങൾ വരുത്തുന്നു. ചെടികൾ, പ്രത്യേകിച്ച് മരങ്ങൾ നശിക്കുമ്പോൾ, അവ വിഘടിച്ച് മണ്ണിന്റെ ഭാഗമാകുന്നു. യു. എസ് നാച്യറൽ റിസോഴ്സസ് കൺസർവേഷൺ സർവ്വീസ് നിർദ്ദേശിക്കുന്ന അടിസ്ഥാനമായ മാർഗ്ഗങ്ങളാണ് കോഡ് 330ൽ നിർവ്വചിച്ചിരിക്കുന്നത്. കർഷകർ സഹസ്രാബ്ദങ്ങളായി മണ്ണ് സംരക്ഷണം ശീലിച്ചു വരുന്നു.

## ഇതും കാണുക

* Agroecology
* Conservation biology
* Conservation ethic
* Conservation movement
* Ecology
* Environmentalism
* Environmental protection
* Environmental soil science
*Green Revolution
* Habitat conservation
* Keyline design
* Korean natural farming
* Land degradation
* Liming (soil)
* Microorganism
* Natural environment
* Natural capital
* Natural resource
* No-till farming
* Renewable resource
* Restoration ecology
* Sediment transport
* Slash-and-burn
* Soil contamination
* Soils retrogression and degradation
* Soil steam sterilization
* Surface runoff
* Sustainability
**Sustainable agriculture
**Sustainable gardening
**Sustainable landscaping
* Water conservation

## അവലംബം

ഹാബിബിസ്ജ്സേജ്ക്സിൽ
എണ്ണച്ചോർച്ച

മനുഷ്യന്റെ പ്രവൃത്തി മൂലം ദ്രാവകരൂപത്തിലുള്ള പെട്രോളിയം ഹൈഡ്രോകാർബൺ പരിസ്ഥിതിയിലേക്ക്, പ്രത്യേകിച്ച് സമുദ്രപ്രദേശത്ത് വമിക്കുന്നതാണ് **എണ്ണച്ചോർച്ച**. മലിനീകരണത്തിന് ഉദാഹരണമാണിത്. സമുദ്രത്തിലേക്കോ തീരപ്രദേശത്തേക്കോ എണ്ണ വമിക്കുന്ന കടൽ എണ്ണച്ചോർച്ചയ്ക്കാണ് ഈ പദം കൂടുതലായി ഉപയോഗിക്കുന്നത്. എന്നാൽ എണ്ണച്ചോർച്ച കരയിലും സംഭവിക്കാം. ടാങ്കറുകൾ, തീരത്തുനിന്നും അകലെനിന്ന് എണ്ണകുഴിച്ചെടുക്കാനുള്ള പ്ലാറ്റ്ഫോമുകൾ, എണ്ണകുഴിച്ചെടുക്കാനുള്ള ഉപകരണങ്ങൾ, എണ്ണക്കിണറുകൾ എന്നിവയിൽ നിന്നുള്ള ക്രൂഡ് ഓയിലിന്റെ പുറന്തള്ളൽ കാരണം എണ്ണച്ചോർച്ച ഉണ്ടാകാം. അതോടൊപ്പം, ശുദ്ധീകരിച്ച പെട്രോളിയം ഉൽപ്പന്നങ്ങൾ, അവയുടെ ഉപോൽപ്പന്നങ്ങൾ, വലിയ കപ്പലുകൾക്ക് ഉപയോഗിക്കുന്ന ഘന ഇന്ധനങ്ങളായ ബങ്കർ ഇന്ധനം അല്ലെങ്കിൽ എണ്ണമയമുള്ള മാലിന്യം അല്ലെങ്കിൽ മലിമമായ എണ്ണ എന്നിവയുടെ പുറന്തള്ളൽ മൂലവും എണ്ണച്ചോർച്ച ഉണ്ടാകാം.

ഒരു എണ്ണച്ചോർച്ചയുണ്ടായാൽ, ശുചീകരണവും പഴയ അവസ്ഥയിലേക്ക് തിരികെ കൊണ്ടുവരലും വളരെപ്രയാസമേറിയതാണ്. വമിച്ചിരിക്കുന്ന എണ്ണയുടെ തരം, വെള്ളത്തിന്റെ താപനില, തീരപ്രദേശത്തിന്റേയും, കടൽത്തീരത്തിന്റേയും തരം ഉൾപ്പെടെ അനേകം ഘടകങ്ങളെ ഇത്  ആശ്രയിച്ചിരിക്കുന്നു.  എണ്ണച്ചോർച്ചകൾ വൃത്തിയാക്കാൻ ആഴ്ച്ചകളും മാസങ്ങളും ചിലപ്പോൾ വർഷങ്ങൾ വരെ എടുത്തേക്കും.  

## ഇതും കാണുക

* Automated Data Inquiry for Oil Spills
* Environmental issues with petroleum
* Environmental issues with shipping
* LNG spill
* Low-temperature thermal desorption
* National Oil and Hazardous Substances Pollution Contingency Plan
* Ohmsett (Oil and Hazardous Materials Simulated Environmental Test Tank)
* Oil Pollution Act of 1990 (in the US)
* Oil well
* Penguin sweater
* Project Deep Spill, the first intentional deepwater oil and gas spill
* *[[Pseudomonas putida]]* (used for degrading oil)
* S-200 (fertilizer)
* ShoreZone
* Spill containment
* Tarball

## അവലംബം

## കൂടുതൽ വായനയ്ക്ക്

**The World Almanac and Book of Facts*, 2004
**Oil Spill Case Histories 1967-1991*, NOAA/Hazardous Materials and Response Division, Seattle WA, 1992
*Nelson-Smith, *Oil Pollution and Marine Ecology*, Elek Scientific, London, 1972; Plenum, New York, 1973
*Oilspill Data set

വർഗ്ഗം:അപായങ്ങൾ
വർഗ്ഗം:എണ്ണച്ചോർച്ചകൾ
വർഗ്ഗം:സമുദ്രമലിനീകരണം